title: Batem

text: Batem eli oikealta nimeltään Luc Collin (s. 6. huhtikuuta 1960, Belgian Kongo) on belgialainen sarjakuvapiirtäjä ja -käsikirjoittaja. Hän on tehnyt mm. Marsupilami-sarjakuvaa.


title: Maustekairapalmu

text: Maustekairapalmu ("Pandanus amaryllifolius") on kairapalmuihin kuuluva trooppinen kasvi, joka tunnetaan nimellä pandan. Kasvia käytetään yleisesti kaakkoisaasialaisessa keittiössä. Kasvilla on viuhkamaiset lehdet ja puumaiset ilmajuuret.


title: Maustekairapalmu

text: Kasvi on harvinainen luonnossa, mutta sitä viljellään laajalti maustekasvina. Se on kaksikotinen kasvi, ja varsinkaan hedekukkia ei nähdä usein.


title: Maustekairapalmu

text: Kasvista käytetään lehdet joko tuoreina tai nahistuneina. Maku on pähkinäinen ja tuoksu kukkamainen ja se täydentää malesialaisia, filippiiniläisiä ja indonesialaisia ruokia. Joskus lehtiä liotetaan kookosmaidossa ja seos lisätään ruokaan. Lehdistä voidaan myös tehdä pieni kimppu ja kypsentää se ruuan mukana. Lehdistä voidaan myös kutoa kori, jota voidaan käyttää riisin keittämiseen.


title: Maustekairapalmu

text: Kasvi voi myös karkottaa hyönteisiä, kuten hyttysiä ja torakoita.


title: Steve Israel

text: Steve Israel (s. 30. toukokuuta 1958) on yhdysvaltalainen demokraattipoliitikko New Yorkin osavaltiosta. Hän on naimisissa, ja hänellä on kaksi lasta.


title: Steve Israel

text: Israel aloitti poliittisen uransa kongressiavustajana 1980-luvulla. Hänet valittiin Yhdysvaltain edustajainhuoneeseen ensimmäisen kerran vuonna 2000 tiukasti.


title: François Craenhals

text: François Craenhals (15. marraskuuta 1926 – 2. elokuuta 2004) oli belgialainen sarjakuvantekijä. Suomessa hänen tuotannostaan on julkaistu muun muassa "4 ässää"- ja Ritari Ardent -albumeja.


title: The Atrocity Exhibition... Exhibit A

text: The Atrocity Exhibition... Exhibit A on metalliyhtye Exoduksen albumi. Albumi julkaistiin Pohjois-Amerikassa 23. lokakuuta 2007 ja Euroopassa 26. lokakuuta 2007.


title: The Atrocity Exhibition... Exhibit A

text: Albumi on vokalisti Rob Dukesin toinen Exodus-albumi. Kitaristi Gary Holt on sanonut, että albumi on kaksiosaisen teoksen ensimmäinen osa, jonka nimessä "Exhibit A" () viittaa Exoduksen aikeisiin julkaista vuonna 2010 jatko-osa, "Exhibit B".


title: Brasilian kirjallisuuden akatemia

text: Brasilian kirjallisuusakatemia, , on 1800-luvun loppupuolella perustettu brasilialainen tuottoa tavoittelematon kirjallisuusyhteisö. Yhdistyksen perusti 40 kirjailijan ja runoilijan joukko esikuvanaan Ranskan akatemia. Yhdistyksen ensimmäinen puheenjohtaja Machado de Assis loi perustan yhdistykselle 15. joulukuuta 1896. Yhdistyksen säännöt hyväksyttiin 28. tammikuuta 1897 ja akatemia perustettiin virallisesti 20. heinäkuuta samana vuonna. Yhdistys on sääntöjensä mukaan ”Brasilian kansalliskielen” (portugalin) auktoriteetti. Se koostuu 40 jäsenestä, joista käytetään nimitystä ”kuolematon”. Jäsenet ovat Brasilian kansalaisia, jotka ovat julkaisseet teoksia, joilla on kirjallista arvoa. Jäsenet nimetään eliniäkseen ja kuolleen jäsenen tilalle valitaan äänestyksellä uusi. Jäsenyydet on numeroitu ja nimetty yhteisön perustajajäsenten mukaan. Jäsenet käyttävät juhlavaa kultakoristeita univormua ja miekkaa osallistuessaan akatemian virallisiin tilaisuuksiin. Diktatuurien ja sotilasvallan aikana akatemian puolueettomuus jäsenten valinnassa joutui kyseenalaiseksi sen valittua jäseneksi poliitikkoja, joilla oli vain vähän tai ei ollenkaan saavutuksia kirjallisuuden alalla, esim. entinen presidentti Getúlio Vargas hyväksyttiin järjestön jäseneksi. Kaikki akatemian jäsenet olivat vuoteen 1977 saakka miehiä. Ensimmäinen naisjäsen oli Rachel de Queiroz. Tällä hetkellä 4 jäsenistä on naisia ja nainen on myös toiminut puheenjohtajana vuosina 1996–1997.


title: Brasilian kirjallisuuden akatemia

text: Järjestöllä on huomattava omaisuus ja sen vuosittaiset tulot ylittävät 4 miljoonaa dollaria. Akatemia omistaa Rio de Janeiron arvostetulla alueella 28-kerroksisen pilvenpiirtäjän, jota se vuokraa toimistotiloiksi. Rakennus tuottaa 70 % akatemian vuosittaisista tuloista.


title: Brasilian kirjallisuuden akatemia

text: Akatemia on vastikään ottanut käyttöön yhden Rion laajimmista julkisista kirjastoista, jossa on 90 000 teosta ja laaja multimedia-keskus.


title: Stephen Desberg

text: Stephen Desberg (s. 10. syyskuuta 1954) on belgialainen sarjakuvakäsikirjoittaja. Tunnetaan Suomessa käsikirjoittamastaan ja Johan De Moorin piirtämästä sarjasta Kaspar Keskiyö.


title: Frank Rost

text: Frank Rost (s. 30. kesäkuuta 1973 Karl-Marx-Stadt, Itä-Saksa) on entinen saksalainen jalkapalloilija, joka viimeksi pelasi MLS-liigassa pelaavassa New York Red Bullssissa. Aikaisemmin hän on pelannut Saksalaisissa Markkleeburgissa, Werder Bremen II:ssä, Werder Bremenissä, Schalkessa ja Hamburger SVssä. Maajoukkueessa hän on pelannut neljästi.


title: Frank Rost

text: Rostin molemmat vanhemmat olivat maajoukkuetason käsipalloilijoita. Hänen isänsä Peter voitti kultaa Moskovan olympialaisissa vuonna 1980 ja hänen äitinsä Christina voitti hopeaa Montrealin olympialaisissa vuonna 1976 ja pronssia Moskovan olympialaisissa vuonna 1980.


title: Mark Thatcher

text: Sir Mark Thatcher, 2nd Baronet (s. 15. elokuuta 1953) on brittiläinen liikemies ja poliitikko, Sir Denis Thatcherin ja paronitar Margaret Thatcherin ainoa poika. Hänellä on myös kaksoisisar Carol Thatcher.


title: Mark Thatcher

text: Thatcher meni naimisiin texasilaisen miljonääri Theodore C. Burgdorfin tyttären Diane Burgdorfin kanssa 1987. He tapasivat Thatcherin ollessa Lotus Carsin edustaja Yhdysvalloissa. Pariskunta muutti myöhemmin Etelä-Afrikkaan. Thatcher on myöhemmin ollut rakennusalalla Lähi-idässä ja tehnyt jalokivikauppaa.


title: Mark Thatcher

text:
Pelkän peruskoulun käyneen Thatcherin omaisuus on noin 60 miljoonaa puntaa.
Hänen sanotaan saaneen 12 miljoonan välityspalkkion 20 miljardin BAE:n asekaupoista Saudi-Arabiaan sekä välityspalkkion Cementation-yhtiön 300 miljoonan punnan kaupoista Omaniin, paronitar Thatcherin suositeltua rakennusyhtiötä sulttaanille.


title: Mark Thatcher

text: Thatcher harrastaa moottoriurheilua ja perusti 1977 Mark Thatcher Racingin, joka ei menestynyt erityisen hyvin. Vuonna 1982 hän osallistui Pariisi–Dakar-ralliin, jossa eksyi kuudeksi päiväksi aavikolle.


title: Mark Thatcher

text: Etelä-Afrikassa Thatcheria syytettiin vallankaappauksen suunnittelusta Päiväntasaajan Guinean presidentti Teodoro Obiang Nguema Mbasogoa vastaan ja palkkasotureiden rahoittamisesta. Hän sai 265 000 punnan sakot ja neljä vuotta ehdollista vankeutta.


title: HSPA

text: High-Speed Packet Access (HSPA) on matkapuhelinviestintäprotokollien kokoelma, joka laajentaa ja parantaa olemassa olevien UMTS-protokollien suorituskykyä. Kaksi standardia HSDPA ja HSUPA on jo perustettu ja työ on käynnissä uusien standardien Evolved HSPA ja HSOPA parissa.


title: HSPA

text: HSDPA parantaa alasuuntaisen linkin (eli tiedonsiirto tukiasemalta päätteeseen) suorituskykyä teoriassa jopa 14,4 Mbit/s nopeuteen asti. Käyttöönotetut verkot tarjosivat elokuussa 2007 7,2 Mbit/s nopeuksia maailmalla ja Suomessa korkeintaan 3,6 Mbit/s nopeuksia. Kesäkuussa 2010 Suomessa yllettiin teoriassa 7,2 Mbit/s nopeuteen. HSDPA:n nopeus mahdollisti mokkuloiden yleistymisen. Seuraava kehitysaskel oli HSPA+, johon verkot päivitettiin vuosien 2009–2013 aikana.


title: HSPA

text: HSUPA tarjoaa parannetun yläsuuntaisen linkin (eli tiedonsiirto päätteeltä tukiasemalle) suorituskyvyn teoriassa jopa 5,76 Mbit/s nopeuteen asti, mutta alkuvaiheessa Suomen operaattorit tukivat 1,4 Mbit/s nopeutta. HSUPA-verkot laajenivat 2008–2009 aikana, ja toimivat myös 900 MHz taajuudella.


title: HSPA

text: Evolved HSPA (HSPA+) määritettäneen 3GPP release 7:ssä, jonka odotetaan valmistuvan kesällä 2007. Se tuo mukanaan yksinkertaistetun IP-pohjaisen arkkitehtuurin mobiiliverkolle.


title: Johan De Moor

text: Johan De Moor (s. 17. lokakuuta 1953) on belgialainen sarjakuvapiirtäjä. Hänen isänsä Bob De Moor, oli myös sarjakuvapiirtäjä. Suomennettu Kaspar Keskiyö.


title: Earl Pomeroy

text: Earl Pomeroy (s. 2. syyskuuta 1952) on yhdysvaltalainen poliitikko ja lakimies Pohjois-Dakotasta. Demokraattipuolueen kongressiedustaja hän oli vuodesta 1993 vuoteen 2011.


title: Earl Pomeroy

text: Pomeroy valittiin Pohjois-Dakotan edustajainhuoneeseen 1980. Hän äänesti Irakin sodan puolesta 2002 ja kannatti lisäjoukkojen lähettämistä 2007.


title: Philippe Francq

text: Philippe Francq (syntynyt 13. joulukuuta 1961, Etterbeek) on belgialainen sarjakuvapiirtäjä. Vuodesta 1990 piirtänyt Jean Van Hammen kirjoittamaa sarjaa "Largo Winch".


title: Bananadine

text: Bananadine on kaupunkitarinan mukaan psykoaktiivinen aine, jonka väitetään löytyvän banaanin kuoresta. Sen eristäminen banaanista julkaistiin alun perin Berkeley Barb -nimisessä lehdessä. "Bananadinea" on käytetty päihteenä, ja sen on väitetty aiheuttavan hallusinaatioita ja euforiaa. Todellisuudessa kyse on kuitenkin plasebo-efektistä.


title: Ludvig Wennervirta

text: Ludvig Wennervirta (sukunimi vuoteen 1926 Wennerström; 6. syyskuuta 1882 Porvoo – 18. toukokuuta 1959 Helsinki) oli suomalainen taidehistorioitsija ja kriitikko. Hänet tunnetaan modernin taiteen vastustajana.


title: Ludvig Wennervirta

text: Ludvig Wennervirran vanhemmat olivat rovasti Ludvig Alexander Wennerström ja Naimi Gustava Hedberg. Hän pääsi ylioppilaaksi 1903 ja opiskeli taidehistoriaa Helsingin yliopistossa valmistuen filosofian maisteriksi 1908 ja lisensiaatiksi 1931. Vuonna 1930 hän väitteli filosofian tohtoriksi aiheenaan goottilainen monumentaalimaalaus Länsi-Suomen ja Ahvenanmaan kirkoissa. Wennervirta oli taidearvostelijana useissa helsinkiläisissä sanomalehdissä vuosien 1909–1944 välillä ja hän oli Teknillisen korkeakoulun taidehistorian ylimääräisenä opettajana 1930–1945. Hän toimi Helsingin yliopistossa taidehistorian dosenttina 1932–1948 välisenä aikana. Wennervirta oli Suomen taiteilijaseuran puheenjohtajana 1922–1932 ja seuran kunniajäsenenä vuodesta 1952. Hän oli myös Suomen taidejärjestöjen liiton puheenjohtajana 1948–1953 ja liiton kunniajäsenenä vuodesta 1952. Vuonna 1952 hänelle myönnettiin professorin arvonimi.


title: Ludvig Wennervirta

text: Wennervirta oli erityisesti suuntautunut kristillisiin aiheisiin, mutta myös mystiikka ja jopa tolstoilaisuus kuuluivat hänen kiinnostuksensa kohteisiin. Erityisen läheistä hänelle oli espanjalaisen El Grecon taide. 1930- ja 1940-luvuilla Wennervirta suhtautui myönteisesti Saksan kansallissosialistiseen ideologiaan.


title: Ludvig Wennervirta

text: Wennervirta oli naimisissa 1909–1935 Siiri Laila Gummeruksen kanssa. Avioeron jälkeen hän meni uusiin naimisiin 1935 hammaslääkäri Erna Viola (Aija) Forsellin (1897–1969) kanssa. Ludvig ja Aija Wennervirran keräämä taidekokoelma on lahjoitettu Hämeenlinnan taidemuseoon.


title: Malaijanpiikkisika

text: Malaijanpiikkisika ("Hystrix brachyura") on piikkisikojen heimoon kuuluva jyrsijä. Laji elää kaakkoisessa Aasiassa Nepalista Indonesiaan. Malaijanpiikkisika on yöeläin, joka asuu päivät maanalaisisissa koloissa.


title: Malaijanpiikkisika

text: Malaijanpiikkisikaa voi tavata levinneisyysalueellaan kaikenlaisista metsistä, joissa se yöaikaan etsii syötäväksi juuria, kaarnaa ja hedelmiä metsän aluskerroksesta. Malaijanpiikkisika on muiden piikkisikojen tapaan piikkien peitossa. Ruumiin etuosan piikit ovat lyhyitä ja ruskeita, mutta ne muuttuvat selkäpuolella pitkiksi ja teräviksi. Hännän alueella nämä ontot piikit muodostavat helistimen, jota heiluttamalla eläin voi osoittaa ärtyisyyttään ja antaa varoituksen ennen hyökkäystä.


title: Malaijanpiikkisika

text: Malaijanpiikkisian alalajia himalajanpiikkisikaa ("Hystrix brachyura hodgsoni", aiemmin oma lajinsa "Hystrix hodgsoni") on istutettu Isoon-Britanniaan.


title: J. Kärkkäinen

text: J. Kärkkäinen Oy eli Kärkkäinen on ylivieskalainen tavarataloketju. Se oli vuonna 2016 liikevaihdoltaan Suomen neljänneksi suurin halpamyymäläketju Tokmannin, HalpaHallin ja Motonetin jälkeen. Yrityksen perustaja ja toimitusjohtaja on Juha Kärkkäinen.


title: J. Kärkkäinen

text: Yrityksellä on liikkeet Lahdessa, Ylivieskassa, Oulussa, Iissä ja Jyväskylässä sekä verkkokauppa. Lahdessa sijaitseva Kärkkäisen myymälä on kooltaan Suomen kolmanneksi suurin Stockmannin Helsingin keskustan tavaratalon ja Veljekset Keskisen Tuurin kyläkaupan jälkeen. Se on pinta-alaltaan 3,2 hehtaarin laajuinen kauppakiinteistö ja myymäläalaltaan 2,5 hehtaarin laajuinen kauppa. J. Kärkkäisen omassa markkinointiviestinnässä viitataan "Lahden Kärkkäisen" asemasta "Etelä-Suomen Kärkkäiseen", koska liikkeen tabloid-kokoista mainoslehteä jaetaan Keski-Suomessa, Päijät-Hämeessä, Kymenlaakson länsiosissa ja Itä-Uudellamaalla noin puoleen miljoonaan kotitalouteen.


title: J. Kärkkäinen

text: Juha Kärkkäinen perusti yrityksen vuonna 1988. Alkuvuosina yritys kävi kauppaa myymäläautosta käsin. Vuonna 1991 yritys sai ensimmäiset toimitilansa Ylivieskaan. Myöhemmin yritys laajeni niin, että nykyään yrityksellä on 30 000 m²:n laajuinen Iso Kärkkäinen -nimeä kantava tavaratalo perustamispaikkakunnalla Ylivieskassa. Lisäksi yhtiöllä on 5 000 m²:n laajuinen tavaratalo Oulun Limingantullin kaupunginosassa. Joulukuussa 2007 avattiin uusi 10 000 m²:n laajuinen Kärkkäinen Express -tavaratalo Iin kuntaan nelostien varrelle. Keväällä 2009 avattiin 32 000 m²:n laajuinen tavaratalo Lahteen. 6.4.2017 avattiin uusi myymälä Jyväskylän Palokan Kotikeskukseen.


title: J. Kärkkäinen

text: Vuonna 2010 J. Kärkkäinen hakeutui yrityssaneeraukseen. Yhtiöllä oli saneerausvelkaa yhteensä yli 37 miljoonaa euroa. Käräjäoikeus laati yritykselle kymmenen vuotta kestävän takaisinmaksuohjelman.


title: J. Kärkkäinen

text: J. Kärkkäinen Oy kustansi syksyllä 2013 lakkautettua ilmaisjakelulehteä "Magneettimediaa", jota jaettiin Pohjois-Pohjanmaalla, Keski-Pohjanmaalla ja Päijät-Hämeessä 366 500 talouteen. Vuonna 2011 Skepsis myönsi yritykselle Huuhaa-palkinnon lehden julkaisemisesta. Joulukuussa 2013 "Magneettimedian" korvasi uusi "KauppaSuomi"-niminen lehti.


title: J. Kärkkäinen

text: "Magneettimedia" oli tunnettu myös juutalaisvastaisista artikkeleistaan. Lokakuussa 2013 käräjäoikeus tuomitsi toimitusjohtaja Juha Kärkkäiselle sakkorangaistuksen kansanryhmää vastaan kiihottamisesta sekä yhteisösakon J. Kärkkäinen Oy:lle. Tuomitut valittivat hovioikeuteen, joka piti käräjäoikeuden antamat rangaistukset voimassa.


title: J. Kärkkäinen

text: Vuonna 2013 J. Magneettimedian säännöllinen julkaiseminen paperisena loppui ja vuonna 2014 J. Kärkkäinen antoi sen julkaisemisen Suomen Vastarintaliikkeelle.


title: J. Kärkkäinen

text: Tammikuussa 2017 nousi kohu, että J. Kärkkäinen Oy toimittaa tavaraa uusnatsijärjestö Suomen Vastarintaliikkeen verkkokauppaan. Myynnissä on muun muassa Muumi-shampoota, Mora-puukkoja, kissojen ja koirien kynsisaksia sekä juutalaisvastaista kirjallisuutta. Myöhemmin kuitenkin uutisoitiin, että tavarat olivat siirtyneet verkkokauppaan välikäden kautta.


title: J. Kärkkäinen

text: Myös J. Kärkkäinen Oy:n julkaisema "KauppaSuomi"-ilmaisjakelulehti sisälsi juutalaisvastaisia ja rasistisia artikkeleita. Niiden kirjoittajana on epäilty toimineen uusnatsijärjestö Suomen Vastarintaliikkeen johtohahmoihin kuuluvan henkilön. Yritys ja Juha Kärkkäinen on myöhemmin sanoutunut irti kytköksistä ja sitoutunut lopettamaan poliittisten tekstien julkaisemisen. Juha Kärkkäinen on myös tuominnut rasismin ja pahoitellut aiheuttamaansa mielipahaa.


title: J. Kärkkäinen

text: Monet yritykset eivät anna yritykseen tuotteitaan myyntiin. Niitä ovat ainakin Fiskars, Finlayson, Otava ja Bonnier-ryhmä (Tammi, WSOY). Erikseen on kirjailija Sofi Oksanen kieltänyt kaikkien kirjojensa myynnin J. Kärkkäisen kaupoissa. Hän perustelee sitä sillä, ettei halua kirjojen joutuvan natsikirjojen viereen. Hän kertoo myös, että Neuvostoliiton aikaan Ruotsissa on myyty Viron historiaa käsitteleviä näköiskirjoja, joissa sisältöä on muutettu, eikä hän ota sellaista riskiä omien kirjojensa kohdalla.


title: Juha Kärkkäinen

text: Juha Kärkkäinen (s. 31. maaliskuuta 1967 Kiuruvesi) on suomalainen liikemies ja lehtikustantaja, joka omistaa viidellä paikkakunnalla toimivan tavarataloketju J. Kärkkäinen Oy:n. Lisäksi hän kustantaa "KauppaSuomi" -ilmaisjakelulehteä. Kärkkäinen on julkaisemiensa juutalaisvastaisten kirjoitusten johdosta saanut tuomion kiihottamisesta kansanryhmää vastaan. Hän on myös yksi uusnatsijärjestö Suomen Vastarintaliikkeen tukijoista.


title: Juha Kärkkäinen

text: Maanviljelijäperheeseen syntynyt Kärkkäinen aloitti liikemiesuransa vuonna 1988 kiertävänä torikauppiaana. Ensimmäisen oman myymälänsä hän avasi Ylivieskaan vuonna 1991. Vuonna 2009 yritys hakeutui velkasaneeraukseen. Nykyään J. Kärkkäinen Oy on Suomen neljänneksi suurin halpahalliketju, jolla on liikkeet Ylivieskassa, Oulussa, Iissä, Lahdessa ja Jyväskylässä. Lisäksi Kärkkäisen omistuksessa on ravintoloita, autohuoltamoita, kiinteistökehitysyhtiö ja ilmaisjakelulehti. Hänet tunnetaan myös sijoittajana. Kärkkäisen sijoituskumppaneihin on kuulunut muun muassa pääministeri Juha Sipilä.


title: Juha Kärkkäinen

text: Hän asuu puolisonsa kanssa Ylivieskassa. Perheessä on 10 lasta. Vuonna 2014 Ylivieskan kaupunki palkitsi Kärkkäisen ansioistaan "Pro Ylivieska" -mitalilla.


title: Juha Kärkkäinen

text: "Helsingin Sanomien" julkaisemassa artikkelissa Kärkkäinen kuvataan maailmankatsomukseltaan äärioikeistolaiseksi, joka radikalisoitui vietettyään vuodet 2006–2007 Yhdysvalloissa. Suomeen palattuaan hän lakkautti yrityksensä "Iso Magneetti" -mainoslehden ja perusti tilalle rasistisia ja juutalaisvastaisia kirjoituksia julkaisevan "Magneettimedian", jonka päätoimittajaksi Kärkkäinen ryhtyi. Myöhemmin hän alkoi myös tekemään yhteistyötä uusnatsien kanssa.


title: Juha Kärkkäinen

text: Vuonna 2013 Kärkkäinen tuomittiin "Magneettimediassa" julkaistujen juutalaisvastaisten kirjoitusten vuoksi sakkorangaistukseen kiihottamisesta kansanryhmää vastaan. Rovaniemen hovioikeudessa Kärkkäisen todistajana oli Suomen Vastarintaliikkeen silloinen johtaja Juuso Tahvanainen. Tuomion myötä Kärkkäinen luopui "Magneettimediasta" ja perusti tilalle uuden "KauppaSuomi"-ilmaisjakelulehden, jossa on myös julkaistu juutalaisvastaisia kirjoituksia. "Magneettimedia" jatkoi verkkojulkaisuna ja vuonna 2015 Kärkkäinen luovutti sen oikeudet Suomen Vastarintaliikkeelle. Tuomion johdosta Kärkkäinen myös erosi yrityksensä toimitusjohtajan tehtävästä neljän kuukauden ajaksi, mutta palasi jälleen lokakuussa 2013 uuden toimitusjohtajan irtisanottua itsensä. Tammikuussa 2017 paljastui, että Kärkkäinen oli toimittanut eri valmistajien tuotteita myyntiin Suomen Vastarintaliikkeen verkkokauppaan.


title: Juha Kärkkäinen

text: Kärkkäisen tavarataloissa myydään muun muassa yhdysvaltalaisen antisemitistin ja valkoisen ylivallan kannattajan David Duken tunnettua propagandakirjaa "Juutalainen ylivalta". Kärkkäisen julkaisemiin juutalaisvastaisiin teksteihin ovat ottaneet kantaa myös Israelin Suomen suurlähettiläs sekä juutalaisvastaisuutta tutkiva yhdysvaltalainen Simon Wiesenthal Center, joka vaati kannanottoa presidentti Sauli Niinistöltä.


title: Pelasgos

text: Pelasgos (, ) viittaa kreikkalaisessa mytologiassa useampaan eri henkilöön:


title: Forum Transitorium

text: Forum Transitorium eli Forum Nervae oli forum, joka yhdisti Forum Romanumin ja Suburan antiikin Roomassa. Keisari Domitianus antoi rakentaa forumin, ja Nerva vihki sen käyttöön vuonna 97 Domitianuksen kuoleman jälkeen. Aikaisemmin paikalla sijaitsi Argiletum-katu, jolla oli sijainnut yksityistaloja. Forumin pituus oli noin 120 metriä ja leveys noin 40 metriä. Forumilla sijaitsi Minervan temppeli, joka vihittiin käyttöön samaan aikaan kuin itse forum.


title: Garou

text: Pierre Garand (s. 26. kesäkuuta 1972 Sherbrooke, Québec), joka paremmin tunnetaan taiteilijanimellä Garou, on kanadalainen laulaja. Garand nousi kuuluisuuteen näyteltyään Quasimodon roolia vuoden 1998 syyskuussa ensi-iltansa saaneessa musikaalissa "Notre-Dame de Paris". Musikaalin jälkeen Garandin on onnistunut luoda menestyksekäs kansainvälinen pop-musiikki-ura. Hänen ensimmäinen albuminsa, "Seul", julkaistiin vuonna 2000.


title: Anna Tabanina

text: Anna Vladimirovna Tabanina (, s. 9. kesäkuuta 1978) on venäläinen näyttelijä. Hänet tunnetaan erityisesti televisiosarjan Anastasia ruhtinatar Liza Dolgorukajan osasta.


title: Anna Tabanina

text: Anna Tabanina valmistui 1998 Leningradin valtiollisesta teatteri-instituutista. Vuoteen 2000 hän teki rooleja lähinnä nuorisoteatterin näyttämöllä Fontankalla Pietarissa. Siitä alkaen hän on työskennellyt ART-Piter-yhtiön palveluksessa ja ollut mukana lähinnä televisiosarjoissa.


title: Jean-Baptiste Accolay

text: Jean-Baptiste Accolay (17. huhtikuuta 1833 – 19. elokuuta 1900) oli belgialainen pedagogi, viulisti, kapellimestari ja säveltäjä. Hänet muistetaan yhä a-mollikonsertostaan (1868), jota käytetään varsinkin viulunsoiton opetuksessa. Konserton ovat soittaneet useat maailmankuulut viuluvirtuoosit, kuten Itzhak Perlman.


title: Rauma Blues

text: Rauma Blues on vuosittain heinäkuussa Raumalla järjestettävä blues-musiikin festivaali.


title: Rauma Blues

text: Festivaalin järjestää aatteellinen yhdistys Rauma Blues '86 r.y, joka perustettiin vuonna 1986 ensimmäisen konsertin onnistumisen myötä.


title: Rauma Blues

text: Festivaaleilla on esiintynyt vuosien saatossa monia Suomessa tuntemattomampia, mutta maailmalla arvostettuja alan supertähtiä. Ulkomaalaisista bluesin taitajista Rauma Bluesin lavalle ovat kavunneet muun muassa The Mannish Boys, Buckwheat Zydeco, Irma Thomas, North Mississippi Allstars, Snooks Eaglin, Sonny Landreth, Solomon Burke, Jody Williams, Robert Randolph, Charlie Musselwhite, James Cotton, Magic Slim, Rod Piazza, Southside Johnny sekä Roy Rogers.


title: Rauma Blues

text: Kotimaisia esiintyjiä ovat olleet muun muassa T. Leino, Dave Lindholm, Pepe Ahlqvist, Erja Lyytinen ja Honey B & T-Bones.


title: Rauma Blues

text: 24. Rauma Blues järjestettiin 10-11.07.2009. Pääteemana oli New Orleans, ja teemaa noudattaen Raumalle oli saatu pääesiintyjäksi Grammy-voittaja Dr. Johnin, jonka piti alun perin tulla Raumalle Lower 911 -bändinsä kanssa, mutta viime hetken sairastumisen takia "tohtori" vetikin setin yksin. Muut pääkonsertissa esiintyneet olivat energinen Janiva Magness, Orleansin pienisuuri poika Little Freddie King, maailman parhaaksi naiskitaristiksi kehuttu Sue Foley sekä suomibluesia edustava Tokela & Hoedown -kombinaatio. Pelkästään klubilla esiintyi lisäksi raumalaista osaamista edustava moninkertainen blueskävijä Big Yellow.


title: Rauma Blues

text: Rauma Bluesin konsertteja on pidetty vuosien saatossa ainakin yhdeksässä eri paikassa. Keväällä 2006 sama yhdistys järjesti myös Rauma Winter Blues -tapahtuman, joka onkin jäänyt sillä saralla ainoaksi.


title: Rauma Blues

text:
Rauma Blues 2009
Päälava:
Iltaklubi


title: Rauma Blues

text:
Rauma Blues 2008
Päälava:
Iltaklubi:


title: Rauma Blues

text:
Rauma Blues 2007
Päälava:
Iltaklubi:


title: Petr Altrichter

text: Petr Altrichter (s. 1951) on tšekkiläinen kapellimestari. Hän on toiminut vuosina 1997–2001 Liverpoolin kuninkaallisten filharmonikkojen ylikapellimestarina ja johtaa nykyisin vuodesta 2002 Brnon filharmonikkoja.


title: Petr Altrichter

text: Altrichter teki Britannian-debyyttinsä vuonna 1993. Hän on esiintynyt johtamiensa orkesterien kanssa laajalti eri puolilla Eurooppaa ja Yhdysvalloissa, mutta myös mm. Japanissa, Taiwanilla ja Puerto Ricolla.


title: Petr Altrichter

text: Ennen tuoreempia virkojaan Altrichter saavutti jo vuosina 1990–1992 mainetta Prahan sinfoniaorkesterin ylikapellimestarina. Hän on tehnyt myös vierailevia esiintymisiä.


title: Rounders – ässä hihassa

text: Rounders – ässä hihassa on vuonna 1998 ensi-iltansa saanut pokeriaiheinen elokuva. Elokuvan ohjasi John Dahl, pääosissa näyttelevät Matt Damon ja Edward Norton. Elokuva tuotti kohtalaisesti tuloja julkaisun jälkeen. Texas hold 'emin suosion kasvaessa elokuvasta on kehittynyt kulttihitti.


title: Rounders – ässä hihassa

text: Elokuva kertoo kahdesta kaveruksesta, joiden pitää voittaa nopeasti riittävästi rahaa pokerilla selvitäkseen suurista veloistaan. Elokuvan nimen termi ”rounder” tarkoittaa korttipeleillä elantonsa ansaitsevaa uhkapeluria.


title: Rounders – ässä hihassa

text: Kymmenkertainen WSOP-voittaja Johnny Chan esittää itseään elokuvassa.


title: Eiji Ōue

text: Eiji Ōue (; s. 3. lokakuuta 1957) on japanilainen kapellimestari. Hän syntyi Hiroshimassa ja opiskeli musiikkia Tōhō Gakuen -koulussa sekä Seiji Ozawan kutsusta Tanglewood Music Centerissä.


title: Eiji Ōue

text: Eiji Ōue tapasi Leonard Bernsteinin ja voitti vuonna 1980 Tanglewoodin Koussevitzky-palkinnon.


title: Eiji Ōue

text: Ōue toimi vuoteen 1995 Erien filharmonikkojen ylikapellimestarina ja johti sen jälkeen vuoteen 2002 Minnesotan orkesteria. Vuonna 2003 hän seurasi yli puoli vuosisataa Osakan filharmonikkoja johtanutta Takashi Asahinaa tämän virassa.


title: Eiji Ōue

text: Ōue on tehnyt myös lukuisia vierailevia esiintymisiä ja Bayreuth-debyyttinsä vuonna 2005.


title: Michal Šanda

text: Michal Šanda (s. 10. joulukuuta 1965 Praha) on tšekkiläinen kirjailija.


title: Puranat

text: Puranat ovat kokoelma hindulaisia tekstejä, jotka on kirjoitettu 400–1000 -luvuilla, joskin suullisesti materiaali lienee ollut olemassa osin jo 400-luvulta eaa. lähtien. Puranat kirjoitettiin Veda-uskonnon jumalten tuomiseksi kansan pariin. Tekstit on yleensä kirjoitettu kertomusten muotoon, ja ne ilmentävät Vedojen etiikkaa myyttien, sankaritekojen ja vertausten kautta. Puranat oli tarkoitettu tavalliselle kansalle, joka ei voinut lukea oppineiden käytössä olevia Vedoja. Siten ne eivät ole kaunokirjallisesti taidokkaita, vaan hyvin arkisesti kirjoitettuja. Puranat levisivät aluksi kiertävien runonlaulajien kautta, kunnes ne kirjoitettiin ylös.


title: Puranat

text: Varsinaisia puranoita on 18 kappaletta. Niille jokaiselle on lisäksi olemassa "lisä-purana" eli "upapurana".


title: 18 (luku)

text: 18 (kahdeksantoista) on kokonaisluku, joka tulee ennen yhdeksäätoista, ja seitsemäntoista jälkeen.


title: Martin PBM Mariner

text: Martin PBM Mariner oli toisen maailmansodan aikainen yhdysvaltalainen pommittaja ja lentovene, joka suunniteltiin korvaamaan PBY Catalina. Koneen toimintamatka oli 4 800 kilometriä, ja sitä valmistettiin 1 366 kappaletta. Ensimmäinen koelento suoritettiin 18. helmikuuta 1939 ja palvelukseen tyyppi tuli syyskuussa 1940.


title: Martin PBM Mariner

text: Koneessa oli viisi tykkitornia ja moottorikoteloihin sijoitetut pommikuilut. PBM-1-tyyppi oli varustettu sisäänvedettävillä laskeutumiskellukkeilla, jotka oli saranoitu sisälaitaan, kun taas PBM-3:ssa oli kiinteät kellukkeet. PBM-3:n runko oli 91 senttimetriä pidempi kuin PBM-1-tyypin.


title: Martin PBM Mariner

text: Yhdistyneen kuningaskunnan kuninkaalliset ilmavoimat hankki vuonna 1943 32 Marineria tyyppimerkinnällä Mariner GR.Mk I, mutta ei kuitenkaan käyttänyt niitä operaatioissaan ja palauttikin osan koneista Yhdysvaltain laivastolle, minkä lisäksi 12 konetta siirrettiin Australian ilmavoimille sotilaskuljetuskäyttöön.


title: Martin PBM Mariner

text: Alankomaiden laivasto hankki seitsemäntoista PMB-5a Marineria vuoden 1955 lopulla palvelemaan entiseen Alankomaiden Uuteen-Guineaan. Muutaman koneille sattuneen onnettomuuden jälkeen Alankomaat poisti ne käytöstä vuoden 1960 tammikuussa.


title: Massospondylus

text:
Massospondylus ("massiivinen nikama") oli keskikokoinen kasvinsyöjäprosauropodi, joka eli 205–194 miljoonaa vuotta sitten varhaisjurakaudella. Tämän dinosauruksen fossiileja on löydetty nykyisestä Pohjois-Amerikasta sekä Etelä-Afrikasta, Lesothosta ja Zimbabwesta.
"Massospondylus" liikkui enimmäkseen neljällä raajalla, mutta pystyi liikkumaan myös kahdella raajalla. Se kasvoi viisi metriä pitkäksi.
"Massospondyluksella" oli pieni pää ruumiin kokoon nähden, lyhyempi ja matalampi kuin "Plateosauruksella". Kaula oli pitkä, kuten prosauropodeilla yleensäkin. "Massospondylus" oli kevytrakenteisempi kuin Plateosauridae-heimon dinosaurukset, mutta raskasrakenteisempi kuin Anchisauridae-heimoon kuuluvat prosauropodit.
Sillä oli terävät peukalonkynnet, joita se käytti ravinnon hankintaan ja puolustukseen. Peukalonkynnet tulivatkin tarpeeseen, sillä samaan aikaan Pohjois-Amerikassa eli myös teropodi "Dilophosaurus".


title: Massospondylus

text: Richard Owen nimesi tämän prosauropodin vuonna 1854 Etelä-Afrikasta löydetyistä jäännöksistä. Yli 80 osittaista "Massospondyluksen" luurankoa on löydetty, joten se on yksi tunnetuimmista prosauropodeista. Lisäksi munia sisältävä pesä on löydetty, jonka uskotaan kuuluneen "Massospondylukselle". Munien sisältä löydettiin vanhimmat tunnetut dinosauruksen alkiot.


title: Massospondylus

text:
"Massospondylus" näytti selvästi kasvinsyöjältä, mutta 1981 eräs tutkija väitti, että "Massospondylus" ja eräät toiset prosauropodit olisivat lihansyöjiä. "Massospondyluksella" oli poikkeuksellisen pitkät ja vahvat etuhampaat, joissa oli lihaveitsen terää muistuttavat uurteet.
"Massospondyluksen" ylä- ja alahampaat eivät osuneet vastakkain yhtä tarkasti kuin kasvinsyöjillä, kuten samaan aikaan eläneellä "Lesothosauruksella". Tätä prosauropodia on epäilty myös kaikkiruokaiseksi. Eräs tutkijaryhmä esitti 1985, että "Massospondylus" pystyi syömään lehtiä yhtä hyvin kuin nykyiset leguaanit.


title: Virtuaalitodellisuus

text: Virtuaalitodellisuus eli tekotodellisuus ("keinotodellisuus", "lumetodellisuus", ) on tietokonesimulaation tuottamien aistimusten avulla luotu keinotekoinen ympäristö. Virtuaalitodellisuus voi joko pyrkiä simuloimaan jotakin todellista ympäristöä tai se voi luoda täysin kuvitteellisen ympäristön. Useimmat virtuaalitodellisuuden ympäristöt perustuvat lähes kokonaan visuaaliseen vaikutelmaan, joka luodaan joko tietokoneen näytölle, laajakankaalle tai erityiselle stereoskooppiselle katselulaitteelle. Joissakin simulointiympäristöissä käytetään lisäksi muita aistiärsykkeitä, kuten simuloitua äänimaailmaa tai tuntoaistiin perustuvia liikeärsykkeitä.


title: Virtuaalitodellisuus

text: Mediataiteessa virtuaalitodellisuudella (VT) tai keinotodellisuudella tarkoitetaan mediainstallaatioita ja -tiloja, joissa tietokoneella tuotettu kolmiulotteinen kuvatila tuotetaan katsojalle siten että hän kokee olevansa kuvan sisällä (immersiivinen 3D-kuvatodellisuus). VT-tiloja voidaan kokeilla niin sanotun VT-kypärän tai -lasien kautta, jossa stereokuva tuotetaan suoraan silmien eteen sijoitettujen monitorien kautta tai niin sanotuilla cave-installaatioilla, joissa käytetään kolmea tai useampaa projisointipintaa, joiden kuvatilan sisällä ihmiset voivat seisoa, liikkua tai liikuttaa tilassa olevia kuvaobjekteja. Tilaan on luotu usein myös kolmiulotteinen äänimaailma.


title: Virtuaalitodellisuus

text: Lentokoneiden ja avaruusalusten ohjaamisen harjoitteluun käytettävät lentosimulaattorit kuuluvat vanhimpiin esimerkkeihin virtuaalitodellisuutta luovista simulointiympäristöistä. Lentosimulaattoreiden käyttöliittymä jäljittelee oikean lentokoneen ohjaamoa, ja tietokoneen luomat simuloidut maisemaprojektiot muistuttavat todellisen aluksen ohjaamosta avautuvia näkymiä lennon kaikissa vaiheissa. Nykyisin vastaavanlaisia simulaattoreita käytetään yhä laajemmin monissa vaativissa koulutustehtävissä, joissa harjoittelu todellisessa ympäristössä olisi liian kallista tai vaarallista. Uusimpiin sovelluksiin kuuluu lääketieteellinen koulutus, esimerkiksi leikkausten harjoittelu virtuaalitodellisuudessa.


title: Virtuaalitodellisuus

text: Virtuaalimaailma on tietokoneen luomaan virtuaalitodellisuuteen perustuva ympäristö, johon käyttäjä voi liittyä jäseneksi tai "asukkaaksi" ja jossa hän on vuorovaikutuksessa muiden käyttäjien tai simuloitujen asukkaiden kanssa. Ympäristö visualisoidaan kaksi- tai kolmiulotteisella grafiikalla, jossa kullakin käyttäjällä on yleensä joko ihmisenkaltainen tai muu käyttäjän valitsema simuloitu hahmo. Virtuaalimaailmaan voi osallistua yhtä aikaa joko vain yksi käyttäjä tai monia käyttäjiä yhtaikaa. Internet-pohjaisissa virtuaalimaailmoissa voi olla yhtaikaa jopa tuhansia käyttäjiä, kuten tunnetussa "Second Life" -virtuaalimaailmassa. Myös monet online-tietokonepelit perustuvat virtuaalimaailman ideaan.


title: Virtuaalitodellisuus

text: Viihdekäytössä esimerkiksi pelien yhteydessä on mahdollista käyttää virtuaalitodellisuuden luomiseksi virtuaalitodellisuuslaseja (ent. "virtuaalikypärä").


title: Virtuaalitodellisuus

text: Virtuaalimaailma on usein hyvin samankaltainen todellisen maailman kanssa, jolloin ohjelmisto simuloi muun muassa tavanomaisia fysiikan peruslakeja ja tyypillisiä elävien olentojen liikkumisen ja ihmisten kommunikaation sääntöjä. Monen käyttäjän maailmoissa käyttäjät ovat tällöin toistensa kanssa aktiivisessa vuorovaikutuksessa ja muovaavat toistensa kokemaa virtuaalitodellisuutta. Yhden käyttäjän tietokonepelit puolestaan voivat olla virtuaalimaailmoja, joissa käyttäjä on vuorovaikutuksessa vain simulointiohjelmiston luomien asukkaiden kanssa.


title: Virtuaalitodellisuus

text: Virtuaalitodellisuutta hyödynnetään nykyisin myös terapiassa erilaisten pelkojen eli fobioiden hoitoon. Sitä voidaan soveltaa muun muassa julkisten, ahtaan ja korkean paikan kammon ("agorafobia", "klaustrofobia", "akrofobia"), lentopelon, hämähäkkipelon ja esiintymispelon hallintaan. Tutkimusten mukaan virtuaalitodellisuudessa koettu pelkoärsyke aiheuttaa samanlaisia reaktioita kuin todellisuudessa koettu, mutta virtuaalitodellisuuden etuna on pelkoa aiheuttavan tilanteen kontrolloitavuus. Hoitomuoto on myös edullisempaa, sillä terapia voidaan toteuttaa terapeutin vastaanotolla eikä altistumista tarvitse järjestää todellisissa olosuhteissa. Kuten reaalimaailmassa myös virtuaalitodellisuudessa altistuminen pelkotilanteelle voi aiheuttaa väliaikaista pahoinvointia, joten terapiaistuntojen on oltava ainakin alussa melko lyhyitä. Virtuaalitodellisuutta on kehitetty ja tutkittu myös fyysisen kuntoutushoidon tarkoituksiin.


title: Virtuaalitodellisuus

text: Virtuaalitodellisuusteknologiaa on ryhdytty yhä enemmän käyttämään hyväksi kiinteistösektorilla. Teknologian avulla voidaan internet-sivustoilla esittää esimerkiksi myynnissä olevista kiinteistöistä simuloituja panoraamakuvia, joita käyttäjä voi ohjata haluamiinsa suuntiin vaakasuunnassa yleensä koko 360 asteen kiertomahdollisuudella ja pystysuunnassakin yleensä rajoitetusti. Lisäksi kuvaa voi zoomata, ja usein tarkastelupistettä voi liikutella tiettyihin suuntiin kiinteistön sisällä. Näin kiinnostuneet voivat saada kiinteistöstä vaivattomasti melko kattavan ja lähellä todellisuutta olevan kuvan.


title: Virtuaalitodellisuus

text: Myös monet turistinähtävyydet käyttävät samaa tekniikkaa sivustoillaan, jolloin kiinnostuneet voivat tutustua kohteeseen varsin perusteellisesti virtuaalitodellisuuden keinoin.


title: Virtuaalitodellisuus

text: Virtuaalitodellisuusteknologian avulla voidaan testata esimerkiksi suunnitellun uudisrakennuksen toimivuutta tai siltahankkeen sopivuutta ympäristöön. Suomessa esimerkiksi Tampereen teknillisessä yliopistossa on käytössä Virtual Reality Center (VRC), jonka avulla voidaan virtuaalisesti siirtyä rakennus- ja kaavoitussuunnitelmien mukaiseen todellisuuteen. VRC:n palveluja on hyödyntänyt muun muassa Tampereen kaupunki halutessaan mahdollisimman hyvän käsityksen siitä, millaiseksi kaupunkikuva muodostuisi esimerkiksi jonkin uudisrakennushankkeen toteutuessa arkkitehtien suunnitelmien pohjalta.


title: Virtuaalitodellisuus

text: VRC:ssä virtuaalitodellisuus luodaan noin 150 neliön ikkunattomassa tilassa, jonka keskellä on pienempi esittelytila, ns. luola (). Luolassa voidaan 3D-simuloinnilla todentuntuisesti visualisoida arkkitehtien ja insinöörien suunnitelmat. Kaikille luolan seinille heijastetaan projektoreilla tietokoneen simuloima näkymä ja näin luodaan virtuaalitila, joka ympäröi käyttäjää. Tampereen korkeakouluilla on ollut myös yhteishanke, jossa on pyritty luomaan koko kaupungista virtuaalitietokanta. Tällöin 3D-mallinnuksen avulla voitaisiin tarvittaessa kulkea vaikkapa vielä suunnitteilla olevilla kaduilla tai astua sisään suunnitteilla oleviin rakennuksiin ja tutkia niiden tilavaikutelmaa.


title: Virtuaalitodellisuus

text: Virtuaalimatkailu tarkoittaa virtuaalista liikkumista paikasta toiseen tietokoneen visualisointimahdollisuuksia hyväksi käyttäen, yleensä internetin luomassa kyberavaruudessa.


title: Virtuaalitodellisuus

text: Monet internetin matkailuportaalit (matkailualan palvelusivustot) tarjoavat virtuaalimatkailua harrastaville käyttäjille mahdollisuuden vierailla virtuaalisesti maailman eri matkakohteissa muun muassa web-kameroiden ja panoraamakuvaustekniikan avulla. Lisäksi niistä voi etsiä kaikenlaista matkailutietoa, varata ja ostaa matkoja sekä usein myös chattailla muiden matkailijoiden kanssa.


title: Virtuaalitodellisuus

text: Myös esimerkiksi Google Maps -palvelu tarjoaa rajoitetusti mahdollisuutta kulkea virtuaalisesti valitulla karttaosuudella 360 asteen panoraamakameroiden avulla. Vastaavia panoraamakuvaukseen perustuvia palveluja on tarjolla eri sivustoilla yhä laajemmin. Lisäksi muun muassa Google tarjoaa käyttäjille tehokkaampaa virtuaalista karttaohjelmaa (Google Earth), joka yhdistää satelliitti- ja ilmakuvia sekä paikkatietoja muodostaen kolmiulotteisen kuvan maapallosta. Ohjelman kuva-aineisto on heijastettu pallopinnalle, josta syntyy lumemaapallo. Käyttäjä voi muuttaa karttapistettä, tarkastelukorkeutta ja katselukulmaa. Korkeuserojen mallinnuksen ansiosta esimerkiksi vuoristojen syvyysvaikutelma säilyy. Ohjelmiston tietokantoihin sisältyy 3D-mallinnus myös monien kaupunkien keskustoista.


title: Virtuaalitodellisuus

text: Populaarikulttuurissa virtuaalitodellisuus esiintyy vaihtelevissa määrin. Visiot vaihtelevat laajasti villeihin dystopia-aiheisiin kuvauksiin.


title: Virtuaalitodellisuus

text: Eräitä huomattavia ovat:


title: Kärkkäinen

text: Kärkkäinen on suomalainen sukunimi. Se voi tarkoittaa seuraavia:


title: Michael Ansara

text: Michael Ansara (15. huhtikuuta 1922 Syyria – 31. heinäkuuta 2013) oli yhdysvaltalainen näyttelijä.


title: Michael Ansara

text: Ansara syntyi Syyriassa vuonna 1922 ja muutti perheensä mukana Yhdysvaltoihin ollessaan kaksivuotias. Perhe asui aluksi Uudessa-Englannissa, mutta kymmenen vuoden jälkeen he muuttivat Kaliforniaan. Siellä Ansara aloitti lääkärin opinnot Los Angeles City Collegessa, mutta muuttikin pian mielensä ja vaihtoi alansa näyttelemiseen.


title: Michael Ansara

text: Näyttelijän ura alkoi televisiossa 1940-luvulla, jonka aikana Ansara esiintyi sivurooleissa eri elokuvissa. 1950-luvulla hän sai kuitenkin ensimmäisen pääroolin televisiosarjassa "Broken Arrow". Sarja kesti vuodesta 1956 aina vuoteen 1960 asti, jona aikana Ansara esiintyi muissakin televisiosarjoissa, kuten "Law of the Plainsman", "Frontier Doctor" ja "Naked City". Tämän jälkeen hän esiintyi useissa sarjoissa vierailevissa rooleissa, ja erityisesti Ansara muistetaan tieteissarjojen rooleista kuten komentaja Kang ("Star Trek"), Elric ("Babylon 5") ja Killer Kane ("Buck Rogers in the 25th Century"). Hän toimi myös DC-animaatiouniversumin animaatioissa Pakkasherran äänenä vuosina 1993, 1994, 1997 ja 1999.


title: Michael Ansara

text: Pitkän uransa aikana Ansara sai yhden ehdokkuuden vuonna 1979 elokuvasta "The Manitou", sekä tähden Hollywood Walk of Famelle.


title: Danny Boyle

text: Danny Boyle (s. 20. lokakuuta 1956 Radcliffe, Suur-Manchester, Englanti) on englantilainen elokuvaohjaaja ja -tuottaja. Boyle tunnetaan parhaiten elokuvien "Slummien miljonääri", "Trainspotting", "28 päivää myöhemmin" ja "Sunshine" ohjauksesta.


title: Danny Boyle

text: Hän voitti parhaan ohjauksen Oscar-palkinnon elokuvasta "Slummien miljonääri".


title: Ammunta kesäolympialaisissa 1980

text: Moskovan kesäolympialaisissa 1980 ammunnassa kilpailtiin seitsemässä lajissa.


title: Robin Hood (televisiosarja)

text: Robin Hood on Tiger Aspect Productions -tuotantoyhtiön televisiosarja BBC One -kanavalle. Robin Hoodin perinteisiin legendoihin perustuva sarja sai ensiesityksensä 7. lokakuuta 2006. Se kesti yhteensä kolmen tuotantokauden verran ja sisältää 39 jaksoa. Sarjan viimeinen jakso esitettiin 27. kesäkuuta 2009.


title: John Dahl

text: John Dahl (s. 1956 Billings, Montana, Yhdysvallat) on yhdysvaltalainen elokuvaohjaaja ja -käsikirjoittaja, joka tunnetaan erityisesti neo-noir-elokuvien "Kill Me Again", "Red Rock West", ja "Tarantella – vaarallinen viettelijätär" ohjauksista.


title: John Dahl

text: Dahl on ohjannut myös jaksoja useisiin televisiosarjoihin.


title: John Dahl

text: Lähde


title: Emmanuelle

text: Emmanuelle on vuonna 1974 julkaistu ranskalainen elokuva, jonka on ohjannut Just Jaeckin. "Emmannuellen" tapahtumat sijoittuvat Thaimaahan, jossa elokuva on myös suurelta osin kuvattu.


title: Emmanuelle

text: "Emmanuellessa" Sylvia Kristel teki läpimurtoroolinsa. Elokuva oli tuottajilleen taloudellinen menestys. Ilmestyessään elokuvan sisältö jakoi voimakkaasti mielipiteitä. Tekijöiden mielestä aihe käsitteli ""uuden, nykyaikaisen vapautuneen naisen fantasioita"", mutta kriittisten arvioiden mukaan se vain heijasteli käsitteen keksineiden miesten omia kuvitelmia siitä, millainen tuon naisen tulisi olla. Elokuva perustuu nimimerkki Emmanuelle Arsanin romaaniin vuodelta 1959. Elokuva on saanut lukuisia jatko-osia.


title: Emmanuelle

text: Suomessa "Emmanuellen" ensi-ilta oli 15. marraskuuta 1974 elokuvateatteri "Rea"ssa. Televisiossa Suomessa elokuva on esitetty kesällä 1987 ja 2000 sekä talvella 2013. Suomessa elokuvasta on leikattu pois minuutin verran, muun muassa osia "lemmiskelystä pöydällä" ja raiskauskohtauksesta. Nykyisin elokuva on Suomessa leikkaamaton.


title: Emmanuelle

text: Kesän 1987 esitys saavutti suuren suosion silloin Neuvostoliittoon kuuluneessa Virossa, jonka pohjoisosiin Suomen television lähetykset näkyivät, vaikka sen katsominen oli kiellettyä. Neuvosto-Viron johtaja Karl Vaino oli kieltänyt Suomen television katsomisen mahdollistavat antennit, kieltoa ei kuitenkaan noudatettu.


title: Greg

text: Greg, oikealta nimeltään Michel Regnier, (5. toukokuuta 1931 Ixelles – 29. lokakuuta 1999) oli belgialainen sarjakuvapiirtäjä ja -käsikirjoittaja. Hänen tunnetuin sarjakuvahahmo oli Achille Talon, joka ilmestyi Suomessa nimellä Akilles Jänne.


title: Greg

text: Greg kirjoitti käsikirjoituksia yhdessä useiden eri taiteilijoiden kanssa. Franquinin kanssa hän teki yhteistyötä sarjojen Piko ja Fantasio sekä Modeste et Pompon () kanssa. Hergén kanssa hän työskenteli kahdessa Tintti-projektissa ("Les Pilules" ja "Tintin et le Thermozéro"), jotka jäivät kuitenkin toteutumatta. Tunnetuimpia, ja myös Suomessa julkaistuja, Gregin luomuksia ovat Akilles Jänne, realistiset jännityssarjat "Bernard Prince" ja "Comanche" (piirtäjänä Hermann) sekä agenttisarja "Bruno Brazil" (piirtäjänä Wiliam Vance).


title: Romahdus: Miten yhteiskunnat päättävät tuhoutua tai menestyä

text: Romahdus. Miten yhteiskunnat päättävät tuhoutua tai menestyä (, 2005) on Jared Diamondin kirjoittama yhteiskuntien romahtamista ja menestymistä tarkasteleva kirja. Siinä keskitytään elinympäristön kestokyvyn merkitykseen ratkaisevana, ultimaattisena, tekijänä yhteiskuntien romahtamisessa. Kirjan pääväittämä on, että yhteiskunnat ratkaisevat päätöksillään, säilyvätkö vai tuhoutuvatko ne. Ratkaiseva kysymys on pystyykö yhteiskunta muuttamaan toimintatapoja ja arvojaan elinympäristön kantokyvyn saavuttaessa rajansa.


text: Diamond esittelee kirjassaan monivaiheisen prosessin, jonka kuluessa yhteiskunta päättää itse selviytymisestään ja tuhoutumisestaan. Diamond kutsuu prosessia tiekartaksi menestykseen.


text: Kirja on jatkoa Diamondin edelliselle kirjalle "Tykit, taudit ja teräs", jossa käsiteltiin ympäristön vaikutusta eri kulttuurien syntymisessä.


text: Kimmo Pietiläinen on suomentanut kirjan. Terra Cognita julkaisi sen vuonna 2005.


title: Naisen logiikka (albumi)

text: Naisen logiikka on kokoelma-albumi Spede Show -televisiosarjan "Naisen logiikka" -sketseistä. Albumin julkaisi Edel Records vuonna 2002.


title: Naisen logiikka (albumi)

text: Albumi sisältää 22 Hannele Laurin ja Spede Pasasen tulkitsemaan "Naisen logiikka" -sketsiä sekä kaksi musiikkikappaletta. Ensimmäinen musiikkikappale, "This is humor, nimittäin", on kokoelma Spede Pasasen puheista hänen viihdeohjelmistaan disco-tyylisen taustamusiikin siivittämänä. Levyn viimeinen raita, "Uuno on nro 1 (remix)", on discoversio Uuno Turhapuro -elokuvien tunnussävelmästä. Albumilta on jätetty pois kaksi ensimmäistä "Naisen logiikka" -sketsiä: ""Tasauspyörästö"" (sketsin ensiesitys tv:ssä 26. marraskuuta 1984) ja ""2500 pesetaa"" (21. tammikuuta 1985) sekä ""Suuntavilkut"" ja ""Suuntavilkkuselitys"" (21. lokakuuta 1985).


title: Perkele (yhtye)

text:
Perkele on ruotsalainen punk/Oi!-yhtye, joka perustettiin kellaribändinä Göteborgissa 1993.
Kaksi alkuperäisjäsentä lähtivät yhtyeestä myöhemmin ja vuodesta 1996 Perkeleessä on kolme jäsentä, Ron (laulu ja kitara), Chris (basso) ja Jonsson (rummut).


title: Perkele (yhtye)

text:
Perkeleen ensimmäinen albumi oli nimeltään "Från flykt till kamp", jossa kaikki kappaleet olivat ruotsinkielisiä. Albumilla "Voice of anger" he vaihtoivat kielen englanniksi, mutta tekevät myös silloin tällöin ruotsinkielisiä kappaleita levyilleen. Levyllä Längtan (2008) on myös muutama suomenkielinen kappale: "Irwin", "Muistot" ja Irwin Goodmanin "Rentun Ruusu".
Perkele kuuluu "Bandworm Records" -nimiseen levy-yhtiöön.


title: Perkele (yhtye)

text: Perkeleen musiikillisia vaikuttajia ovat muun muassa The Who, Rolling Stones, Iron Maiden, Motörhead, Danzig, Klamydia, Reijo Taipale ja Irwin Goodman


title: John Frankenheimer

text: John Michael Frankenheimer () oli yhdysvaltalainen elokuvaohjaaja. Hän kuoli aivoverenkiertohäiriöön 72 vuoden iässä.


title: Ammunta kesäolympialaisissa 1984

text: Los Angelesin kesäolympialaisissa 1984 ammunnassa kilpailtiin kuudessa miesten lajissa, kolmessa naisten lajissa ja kahdessa yhteisessä lajissa.


title: Ylpeys ja ennakkoluulo (vuoden 1995 televisiosarja)

text: Ylpeys ja ennakkoluulo ("Pride and Prejudice") on brittiläinen televisiosarja vuodelta 1995. Se perustuu Jane Austenin samannimiseen romaaniin, joka julkaistiin alun perin 1813.


text: Romaanista on tehty lukuisia tv- ja elokuvasovituksia. Tämä oli jo kuudes BBC:n tekemistä televisioversioista. Aiemmat BBC:n tuottamat tv-sovitukset oli esitetty vuosina 1938, 1952, 1958, 1967 ja 1980.


text: Kuusiosaisen minisarjan pääosia näyttelivät Jennifer Ehle Elizabeth Bennetinä ja Colin Firth herra Darcyn roolissa. Sen tuotti BBC yhdysvaltalaisen A&E Networkin tarjotessa jonkin verran lisärahoitusta. Kuusi 50–55 minuutin mittaista jaksoa esitettiin ensimmäisen kerran BBC One -kanavalla sunnuntai-iltaisin 24. syyskuuta – 29. lokakuuta 1995. Suuren suosion takia ohjelma uusittiin pian seuraavana vuonna. Uusinnasta tuli jopa "Radio Times" -lehden kansiaihe, mikä on toisen esityksen tapauksessa hyvin harvinaista.


text: "Ylpeys ja ennakkoluulo" julkaistiin Britanniassa VHS:nä ennen viimeisen jakson alkuperäistä esityspäivää. Myyntiluvut lähtivät huimaan nousuun, sillä monet katsojat halusivat saada tietää lopun etukäteen, vaikka se oli ollut saatavilla kirjamuodossa jo lähes kaksisataa vuotta. Aluksi toimitetut 12 000 kopioita kahden videon julkaisusta myytiin loppuun kahden tunnin sisällä julkaisuhetkestä, ja ensimmäisen viikon loppuun mennessä niitä oli myyty jo 70 000 kappaletta. Sarja on sittemmin julkaistu myös DVD:llä, ensin vuonna 2000, myöhemmin digitaalisesti uudelleenmasteroituna ”10-vuotisjuhlajulkaisuna” syyskuussa 2005 (Suomessa 28.4.2006) ja sen jälkeen Jane Austen Boxissa vuonna 2008.


text: Minisarja sai osakseen ylistäviä arvioita kriitikoilta. Esimerkiksi "The Independent" -lehden Gerald Gilbert suositteli innolla ensimmäistä osaa lukijoilleen ennen varsinaisten esitysten alkua ja kehui sarjaa ”luultavasti niin hyväksi kuin mahdollista”, kun kyseessä ovat kirjallisuusklassikoiden tv-sovitukset. Myös kuvitteellinen kolumnisti Bridget Jones kirjoitti Bridget Jones’s Diary -tarinoissaan saman lehden sivuilla rakkaudestaan sarjaan.


text: Sarjan kuvauksiin varattiin 100 päivää. Monet otoksista, joissa Elizabeth tanssi Darcyn kanssa Netherfieldissä, menivät käyttökelvottomiksi kameran linssin eteen juuttuneiden hiusten takia.


text: Herra Darcyn roolin tähden Firthin hiukset, kulmakarvat ja silmäripset värjättiin. Elizabethia varten käytettiin puolestaan kolmea peruukkia, sillä Ehle on vaaleahiuksinen. Ehle myös värjäsi kulmakarvansa ruskeiksi.


text: Kuvauksiin käytettiin yli kahtakymmentäneljää paikkaa. Niiden lisäksi rakennettiin kahdeksat studiolavasteet, mukaan luettuna Lambtonin majatalo, valmennustalo ja Merytonin kokoontumishuone. Pemberleyn ulkokohtausten kuvauspaikkana toimi Cheshiren Lyme Park. Myös seuraavia kuvauspaikkoja käytettiin:


title: Larissa (mytologia)

text: Larissa () oli kreikkalaisessa mytologiassa thessalialainen nymfi. Pausanias kertoo hänen olleen Pelasgoksen tytär, mutta Dionysios Halikarnassolainen kertoo hänellä ollen Poseidonin kanssa pojat Akhaios, Fthios ja Pelasgos.


title: Larissa (mytologia)

text: Strabon kertoo Larissan olleen Piasoksen, Pelasgian hallitsijan, tytär, johon tämän oma isä rakastui. Piasoksen häpäistyä oman tyttärensä, tämä myöhemmin huomattuaan isänsä kurottavan viinitynnyriin hukutti hänet nostamalla hänet nilkoista sen sisään.


title: Mothra

text: Mothra on Godzilla-hahmoon liittyvä fiktiivinen valtava koiperhonen.


title: Mothra

text: Mothra on nähty yli kymmenessä elokuvassa kuten "Mothra vs. Godzilla" (1964) ja "Godzilla vs. Mothra" (1992). Muista hirviöistä poiketen Mothra aiheuttaa vahinkoa vain, jos hänen kaksoiskeijunsa ovat pulassa. Muuten Mothra on hyväntahtoinen hirviö ja on useita kertoja auttanut taistelussa pahoja hirviöitä vastaan.


title: Mothra

text: Elokuvassa "Godzilla Mothra and King Ghidorah Giant Monsters All out of Attack" Mothra sai uuden taustatarinan. Kyseisessä elokuvassa Mothra on yksi kolmesta maan suojelijahirviöstä (toiset ovat King Ghidorah ja Baragon), joiden on ennustettu pysäyttävän suuri pahuus, joka paljastuu Godzillaksi.


title: Ristinarkun koulu

text: Ristinarkun koulu oli 7–9 vuosiluokkien oppilaille perusopetusta antava koulu Ristinarkun kaupunginosassa Tampereella. Koulussa toimi rehtorina lukuvuotena 2009–2010 Kirsi Ranta. Koulussa opiskeli lukuvuotena 2009–2010 noin 380 oppilasta ja opettajia koulussa oli 42. Samassa rakennuksessa toimi myös viestinnänopetusta tarjoava Messukylän lukio vuosina 1960–2010. Rakennuksessa toimii edelleen Messukylän kirjasto. Ristinarkun koulu ja Takahuhdin koulu muodostivat yhtenäiskoulun 1.8.2010 alkaen ja sen nimeksi tuli Takahuhdin koulu. Lukuvuosina 2010-2011 Ristinarkun koululle tulivat opiskelemaan myös 5-6 luokkalaiset.


title: Wohnpark Alt-Erlaa

text: Wohnpark Alt-Erlaa on suuri asuinalue Itävallan pääkaupungin Wienin 23. kaupunginosassa eli Liesingissä. Arkkitehtuurinsa puolesta se on yksi Wienin huomattavimmista asuinalueista. Asuinalue rakennettiin vuosien 1973 ja 1985 välillä. Alueen omaperäisten terassitalojen suunnittelusta vastasivat arkkitehtitoimistot Harry Glück & Partner, Kurt Hlaweniczka ja Requat & Reinthaller. Asuinalueella on yhteensä noin 3 300 asuntoa.


title: Pistoolilajit

text: Pistooliammunnassa kilpaillaan monissa eri lajeissa.


title: Pistoolilajit

text: Olympialaisissa kilpaillaan vain 10 metrin ilmapistoolissa, 25 metrin olympiapistoolissa, 25 metrin urheilupistoolissa ja 50 metrin pistoolissa. Näissä lajeissa järjestetään myös olympialajeille tarkoitettu maailmancup.


title: Pistoolilajit

text:
Alla listoja eri pistoolilajeista. Taulukoihin on merkitty laji/luokka, kaliiperivaatimus, mahdollinen Suomen lajiliitto/jaosto, mahdollinen kansainvälinen lajiliitto sekä muut huomiot:
SALin ns. perinteisissä pistoolilajeissa on seuraavat lajit/luokat:


title: Pistoolilajit

text: Practical-ammunnassa (IPSC-ammunta) on seuraavat pistoolilajit/-luokat:


title: Pistoolilajit

text: Siluettiammunnassa ovat seuraavat pistoolilajit/-luokat:


title: Pistoolilajit

text: Mustaruutiammunnassa on seuraavat pistoolilajit/-luokat:


title: Pistoolilajit

text: Reserviläisurheiluliiton lajit/luokat joissa voi ampua pistoolilla:


title: Pistoolilajit

text: IDPA-ammunnassa on seuraavat pistoolilajit/-luokat:


title: Pistoolilajit

text: Steel Challenge-ammunnassa on seuraavat pistoolilajit/-luokat:


title: Pistoolilajit

text: Cowboy Action Shooting-ammunnan (CAS-ammunta) pistoolilajeina/-luokkina on:


title: Pistoolilajit

text: Suomen Asehistoriallisen Seuran pistoolilajit/-luokat:


title: Pistoolilajit

text: Asehistorian liiton pistoolilajit/-luokat:


title: Richard Anderson

text: Richard Norman Anderson (8. elokuuta 1926 Long Branch, New Jersey – 31. elokuuta 2017 Beverly Hills, Kalifornia) oli yhdysvaltalainen näyttelijä. Hän tuli tutuksi sekä elokuva- että televisiomaailmasta.


title: Richard Anderson

text: Anderson syntyi Long Branchissa, New Jerseyssä. Hänellä oli jo 1950-luvulla rooli "Zorro"-televisiosarjassa ja merimiehen rooli elokuvassa "Epäilty" (1951). Hän jatkoi uraansa menestyksellä läpi 1960-luvun ja saavutti kenties pysyvimmät menestyksensä 1970-luvun sarjoissa "Kuuden miljoonan dollarin mies" sekä "The Bionic Woman" (molemmissa Oscar Goldmanin rooli) ja näistä tehdyissä elokuvissa.


title: Richard Anderson

text: Anderson jatkoi uraansa näyttelijänä aina 2000-luvulle, vaikka vietti elokuussa 2006 jo 80-vuotispäiväänsä.


title: Richard Anderson

text: Andersonin ensimmäinen vaimo Carol Lee Ladd oli Alan Laddin tytär. Vuonna 1955 alkanut avioliitto päättyi eroon vuonna 1956. Hän sai toisen vaimonsa Katharine Thalbergin kanssa kolme tytärtä, mutta erosi toistamiseen vuonna 1973. Anderson kuoli kotonaan Beverly Hillsissä Los Angelesissa Kaliforniassa 31. elokuuta 2017 91-vuotiaana.


title: Nobody’s Perfect

text: Nobody’s Perfect on Deep Purplen livealbumi vuodelta 1988.


title: Nobody’s Perfect

text: Albumi nauhoitettiin seuraavissa paikoissa: Irvine Meadows (23.5.1987), Phoenix (30.5.1987), Oslo (22.8.1987) ja Verona (6.9.1987). "Hush" uudelleennauhoitettiin 20-vuotisjuhlan kunniaksi helmikuussa 1988 Hook End Manor -studioilla Englannissa. Myös "Black Night" uudelleennauhoitettiin, mutta jätettiin julkaisematta. "Bad Attitude" ja "Space Truckin'" olivat alun perin vain lp-versiossa ja "Dead or Alive" vain kasettiversiossa. Remasteroitu cd-versio sisältää kaikki kappaleet.


title: Bruce Alger

text: Bruce Reynolds Alger (12. kesäkuuta 1918 Dallas, Texas – 13. huhtikuuta 2015 Palm Bay, Florida) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Texasista vuosina 1955–1965.


title: Bruce Alger

text: Alger oli toisen maailmansodan veteraani ja valmistunut Princetonin yliopistosta.


title: Come Hell or High Water

text: Come Hell or High Water on Deep Purplen vuonna 1994 julkaisema livealbumi. Se nauhoitettiin vuoden 1993 Euroopan kiertueella ja on viimeinen albumi, jolla Ritchie Blackmore on mukana. Hän erosi saman kiertueen päätteeksi Helsingin konsertin (17.11.1993) jälkeen. Myös samanniminen video ja DVD on julkaistu. Albumi on nauhoitettu Stuttgartissa (16.10.1993) ja Birminghamissa (9.11.1993).Albumin videopainos julkaistiin vuonna 1994. Sen kappaleet on kuvattu yhtyeen Birminghamin National Exhibition Centren konsertissa 9. marraskuuta 1993, joka jäi kitaristi Ritchie Blackmoren viimeiseksi yhtyeessä. Konserttimateriaalin lisäksi videolla on yhtyeen jäsenten haastatteluja Blackmorea lukuun ottamatta.


title: Bob Fleming

text: Bob Fleming on BBC:n tuottamassa sketsisarjassa "Ruuvit löysällä" esiintyvä kuvitteellinen henkilö, jota esittää Charlie Higson. Hahmo esiintyi sarjassa vuosina 1994–2000, ja se on saanut inspiraationsa Jack Hargreavesista.


title: Bob Fleming

text: Fleming on ikääntyvä ja pitkäaikainen television päiväohjelma "Country Mattersin" juontaja, jolla on paha ja ärsyttävä yskä. Juontamisen mahdottomaksi tekevä yskänkohtaus iskee aina kesken ohjelman tai sen nauhoitusten, mutta ei vaivaa ollenkaan harjoituksissa.


title: Bob Fleming

text: Toisella tuotantokaudella hahmo sai "Country Mattersin" tuottajalta käskyn hankkiutua eroon yskästä tai hän saisi potkut. Siitä huolimatta että Fleming yski yskänlääkkeen pitkin pukuhuoneen peiliä (onnistumatta saamaan sitä suuhunsa viimeistä lusikallista lukuun ottamatta), Fleming jatkoi uraansa "Badger Watchissa" (mäyrävahdissa), jossa hän säikytti mäyriä pois asutuksesta pelkän yskän voimin.


title: Bob Fleming

text: Vuonna 1996 lähetetyssä jouluspesiaalissa Fleming esiintyi sketsissä, jossa hän mainosti ystäviensä kanssa tuottamaansa kansanmusiikkialbumia. Albumilla kerrottiin esiintyvän "Country Mattersistä" tuttuja hahmoja, kuten "Hiccuping" Murtagh Blethyn (Simon Day), "Sneezing" Clive Tucker (Mark Williams) sekä Jed Thomas (Paul Whitehouse). Kaikilla levyllä esiintyjillä oli jokin ärsyttävä ominaisuus, joka käytännössä esti laulamisen: Murtagh Blethynillä se oli hikka, Clive Tuckerilla aivastelu, ja Jed Thomasilla pakkomielle huutaa kirosanaa "ARSE!" satunnaisin väliajoin. Jed Thomasin hahmo esiintyi myös viimeisessä "Ruuvit löysällä" -sarjan jaksossa, jossa esitettiin sketsi viimeisen "Country Matters" -jakson kuvauksista.


title: Bob Fleming

text: Bob Flemingin lisäksi "Country Matters" -sketseissä esiintyvät Clive Tucker ja Jed Thomas. Ensimmäisen tuotantokauden jälkeen hahmojen nimet kuitenkin vaihtuvat. Vuonna 1998 kuvatussa "Fast Show Live Videossa" hahmojen nimet ovat Clive Thomas ja Jed Tucker.


title: Lee Eun-ju

text: Lee Eun-ju (22. joulukuuta 1980 – 22. helmikuuta 2005) oli eteläkorealainen näyttelijä. Hän teki itsemurhan 24-vuotiaana.


title: Lee Eun-ju

text: Lee Eun-ju syntyi Gunsanissa, Jeollabuk-dossa, Etelä-Koreassa. Hän muutti Souliin valmistuttuaan, jotta voisi opiskella näyttelemistä. Hän aloitti 1990-luvun puolivälissä koulupukumallina, ja useiden televisioesiintymisten jälkeen teki elokuvaensiesiintymisensä vuonna 1999 valmistuneessa elokuvassa "Song-o". Myöhemmin hän esiintyi menestyselokuvissa "Oh! Soo-jung", "Yeonae soseol" ja "Brotherhood of War". Hän näytteli myös suositussa korealaisessa draamasarjassa "The Phoenix", kuten myös elokuvassa "Juhong geulshi", jossa hänellä oli monta alastonkohtausta. Tämä jäi hänen viimeiseksi elokuvakseen.


title: Lee Eun-ju

text: Lee teki itsemurhan 22. helmikuuta 2005 illalla kotonaan Bundangissa, Seongnamssa, vain muutamaa päivää sen jälkeen kun hän valmistui Dankookin yliopistosta. Leen veli löysi hänet hirttäytyneenä ja ranteet viilleltyinä. Itsemurhan syyksi väitettiin masennusta ja henkistä pahoinvointia, jotka olivat mahdollisesti aiheutuneet perheongelmista. Heti Leen itsemurhan jälkeen hänen perheensä sanoivat, että hän oli kärsinyt unihäiriöistä, jotka johtuivat "Juhong geulshi" -elokuvassa tehdyistä alastonkohtauksista. Tosin Lee oli tehnyt samankaltaisia kohtauksia aiemminkin vuonna 2000 elokuvassa "Oh! Soo-jung", mikä tekee motiivista kyseenalaisen. Hän jätti verellä kirjoitetun itsemurhaviestin, johon hän oli kirjoittanut: "Äiti, olen pahoillani. Minä rakastan sinua." Erillisessä kirjeessä luki: "Halusin tehdä paljon. Vaikka elänkin, en ole oikeasti elossa. En halua kenenkään pettyvän. On hienoa saada rahaa... Halusin tehdä rahaa.


title: Lee Eun-ju

text: Lee Eun-ju polttohaudattiin ja siunattiin kryptassa Goyangissa. Satoja hänen näyttelijä- ja viihdyttäjäystäviään saapui hautajaisiin. Korealainen laulaja Bada lauloi laulun "You Were Born to be Loved" ja Leen ystävät puhuivat tämän muistolle.


title: Cory Stillman

text: Cory Stillman (s. 20. joulukuuta 1973 Peterborough, Ontario) on kanadalainen entinen ammattilaisjääkiekkoilija, pelipaikaltaan vasen laitahyökkääjä. Hän pelasi NHL:ssä kuusitoista kautta vuosien 1994 ja 2011 välillä, ja oli voittamassa näinä vuosina kahta Stanley Cup -mestaruutta.


title: Cory Stillman

text: Ennen ammattilaisuransa aloittamista vuonna 1993, Stillman pelasi 1990-luvun alussa kolme kautta OHL-junioriliigassa. Kaksi ensimmäistä kautta hän pelasi Windsor Spitfiresissa, kolmannen Peterborough Petesissä. Parhaat OHL-tehonsa hän teki ensimmäisellä kaudellaan, kaudella 1990–1991, jolla hän oli Spitfiresin paras pistemies tehtyään 64:ssä runkosarjaottelussa 101 tehopistettä, 31 maalia ja 70 syöttöpistettä. Hän voitti kauden päätteeksi OHL:n vuoden tulokkaan palkinnon Emms Family Awardin. Yhteensä hän teki OHL-vuosinaan 271 tehopistettä, 85 maalia ja 186 syöttöpistettä, 178:ssa runkosarjaottelussa sekä 26 tehopistettä, kahdeksan maalia ja 18 syöttöpistettä, 36:ssa pudotuspeliottelussa.


title: Cory Stillman

text: Kauden 1992–1993 päätteeksi Stillman oli voittamassa OHL:n mestaruutta, kun Peterborough Petes voitti loppuotteluissa Sault Ste. Marie Greyhoundsin. OHL:n mestarina Petes pääsi vuoden 1993 Memorial Cup -turnaukseen ja eteni turnauksen loppuotteluun, jonka turnauksen isäntäjoukkue Greyhounds voitti maalein 4–2.


title: Cory Stillman

text: Cory Stillmanin ammattilaisura alkoi vuonna 1993 AHL-seura Saint John Flamesissä, joka oli NHL-seura Calgary Flamesin farmijoukkue. NHL-varauksen Stillman sai vuotta aiemmin, kun Flames varasi hänet numerolla kuusi NHL:n varaustilaisuuden ensimmäisellä kierroksella. Stillman pelasi Saint Johnissa koko kauden 1993–1994 ja suurimman osan seuraavasta kaudesta. Hän oli kaudella 1993–1994 Saint John Flamesin paras maalintekijä 35:llä runkosarjamaalilla, jotka hän teki 79:ssä AHL:n runkosarjaottelussa. Hän antoi kaudella 1993–1994 myös 48 maaliin johtanutta syöttöä. Ensimmäiset NHL-ottelunsa hän pelasi keväällä 1995, työsulun lyhentämällä kaudella 1994–1995. Hän edusti Calgary Flamesiä tuolla kaudella kymmenessä runkosarjaottelussa ja antoi kaksi maalisyöttöä.


title: Cory Stillman

text: Stillman vakiinnutti paikkansa Flamesin NHL-miehistössä kaudella 1995–1996. Pisteiden valossa hänen paras kautensa Calgary Flamesissä oli kausi 1998–1999, jolla hän teki 76:ssa NHL:n runkosarjaottelussa 57 tehopistettä, 27 maalia ja 30 syöttöpistettä. Hän oli kaudella 1998–1999 ja edellisellä kaudella 1997–1998 toiseksi eniten pisteitä Flamesin riveissä tehnyt pelaaja Theoren Fleuryn jälkeen. Kaudella 1999–2000 Stillman oli sivussa yli 40:stä NHL:n runkosarjaottelusta joulukuussa 1999 saamansa olkapäävamman vuoksi. Seuraavan kauden lopulla, maaliskuussa 2001, Flames kauppasi Stillmanin St. Louis Bluesiin, joka antoi vaihdossa Craig Conroyn ja NHL:n varaustilaisuuden seitsemännen kierroksen varausvuoron.


title: Cory Stillman

text: St. Louis Bluesissa Stillman pelasi kauden 2000–2001 lopun ja kaksi seuraavaa kautta. Jälkimmäisellä täydellä kaudellaan Bluesin riveissä, kaudella 2002–2003, hän oli seuransa kolmanneksi paras pistemies Pavol Demitran ja Al MacInnisin jälkeen tehtyään siihen astisen NHL-uransa ennätystehot, 67 tehopistettä, 24 maalia ja 43 syöttöpistettä, 79:ssä runkosarjaottelussa.


title: Cory Stillman

text: 21. kesäkuuta 2003, samana päivänä, kun järjestettiin, Stillman kaupattiin Tampa Bay Lightningiin. Vaihdossa Stillmaniin St. Louis Blues sai Lightningilta toisen kierroksen varausvuoron, jonka seura käytti David Backesiin. Stillman pelasi Lightningin riveissä yhden kauden. Hän teki runkosarjakaudella 2003–2004 NHL-uransa piste-ennätyksen, 80 tehopistettä, 25 maalia ja 55 syöttöpistettä, 81:ssä ottelussa, ja oli näin Lightningin toiseksi paras pistemies runkosarjassa Martin St. Louis'n jälkeen. NHL:n pistepörssissä hän sijoittui kahdeksanneksi ja syöttöpörssissä kolmanneksi Scott Gomezin ja St. Louis'n jälkeen. Keväällä 2004 hän oli voittamassa Lightningin riveissä ensimmäistä Stanley Cupiaan. Seura kaatoi NHL:n loppuotteluissa Stillmanin entisen seuran Calgary Flamesin voitoin 4–3.


title: Cory Stillman

text: Elokuussa 2005, vuoden kestäneen NHL:n työsulun päätyttyä, Stillman teki vapaana pelaajana sopimuksen Carolina Hurricanesin kanssa. Hän voitti heti ensimmäisellä kaudellaan uudessa seurassa toisen Stanley Cupin mestaruutensa, kun Hurricanes löi NHL:n loppuotteluissa Edmonton Oilersin voitoin 4–3. Hänestä tuli historian yhdestoista pelaaja ja ensimmäinen sitten vuoden 1996 (Claude Lemieux), joka on voittanut Stanley Cupin peräkkäisillä kausilla eri seuroissa. Stillman oli toiseksi eniten pisteitä tehnyt pelaaja kevään 2006 NHL:n pudotuspeleissä joukkuetoveri Eric Staalin jälkeen. Hän teki 25:ssä pudotuspeliottelussa yhdeksän maalia ja antoi 16 maalisyöttöä. Runkosarjakaudella 2005–2006 hän oli Hurricanesin kolmanneksi paras pistemies Staalin ja Justin Williamsin jälkeen tehtyään 72:ssa ottelussa tehot 21 maalia ja 55 syöttöpistettä.


title: Cory Stillman

text: Stillman ja puolustaja Mike Commodore kaupattiin helmikuussa 2008 Ottawa Senatorsiin vaihdossa hyökkääjä Patrick Eavesiin ja puolustaja Joe Corvoon. Stillman pelasi Ottawassa vain loppukauden 2007–2008. Heinäkuussa 2008 hän siirtyi vapaana pelaajana Florida Panthersiin, jota edusti kaksi täyttä kautta ja yli puolet kolmannesta. Hän siirtyi helmikuussa 2011, kesken kauden 2010–2011, takaisin Carolina Hurricanesiin pelaajakaupassa, jossa Panthers sai vaihdossa Ryan Carterin ja viidennen kierroksen varausvuoron . Siirto tapahtui viikko sen jälkeen, kun Stillman oli pelannut NHL-uransa tuhannennen runkosarjaottelun, kotiottelun Philadelphia Flyersia vastaan.


title: Cory Stillman

text: Stillman ilmoitti pelaajauransa päättymisestä syyskuussa 2011. Hän pelasi kuusitoista kautta kestäneellä NHL-urallaan, jolla edusti kuutta eri seuraa, 1 025 runkosarjaottelua ja teki 727 tehopistettä, 278 maalia ja 449 syöttöpistettä. NHL:n pudotuspeleissä hän pelasi 82 ottelua ja teki 51 tehopistettä, 19 maalia ja 32 syöttöpistettä.


title: Cory Stillman

text: Cory Stillman edusti Kanadan jääkiekkomaajoukkuetta kerran jääkiekon maailmanmestaruuskilpailuissa, vuonna 1999, jolloin MM-turnaus järjestettiin Norjassa. Kanada sijoittui turnauksessa neljänneksi ja Stillman teki turnauksessa kymmenessä ottelussa kahdeksan tehopistettä, neljä maalia ja neljä syöttöpistettä.


title: Cory Stillman

text: Cory Stillman on naimisissa ja hänellä on vaimonsa Maran kanssa kolme lasta, kaksi poikaa ja tytär. Stillmanin appi on jääkiekkovalmentaja ja entinen ammattilaisjääkiekkoilija Bud Stefanski, joka pelasi urallaan myös yhden NHL-ottelun New York Rangersin riveissä.


title: Worms: Open Warfare 2

text: Worms: Open Warfare 2 on Team 17:n kehittämä toiminta-strategiapeli, joka on Worms-pelisarjan 16. osa. Peli on jatkoa lle.


title: Bernard Cornwell

text: Bernard Cornwell (alkujaan Bernard Wiggins; s. 23. helmikuuta 1944 Lontoo) on englantilainen historiallisten romaanien kirjoittaja. Hän asuu Chathamissa, Massachusettsissa, Yhdysvalloissa. Cornwell on käyttänyt myös kirjailijanimeä Susannah Kells.


title: Bernard Cornwell

text: Sharpe


title: Bernard Cornwell

text: Romaanit ovat kronologisessa järjestyksessä. The Warlord Chronicles The Saxon Stories Crowning Mercy (yhdessä Susannah Kellsin kanssa) The Starbuck Chronicles The Grail Quest Muita romaaneja


title: M/S Tarrafal

text: M/S Tarrafal (IMO 6807357) on nimellä M/S Betula Saksassa vuonna 1968 valmistunut autolautta. Sen rakensi Jos. L. Meyerin telakka Papenburgissa. Se kuuluu kolmen aluksen sarjaan, sen sisaralukset ovat M/S Regula ja M/S Ursula. "Betula" on latinaa ja tarkoittaa koivua.


title: M/S Tarrafal

text: Alus tilattiin Jos L Meyer Werftiltä Papenburgista Saksasta. Sen köli laskettiin telakkanumerolla 532 ja alus laskettiin vesille 1. tammikuuta 1968. Alus luovutettiin 24. huhtikuuta 1968 Linjebuss Internationalille (Rederi AB Svea).


title: M/S Tarrafal

text: Se asetettiin liikenteeseen Juutinraumaan välille Helsingborg – Helsingør. Matka-aika oli alle puoli tuntia, joten aluksessa ei ollut hyttejä, ainoastaan kahvila ja verovapaa myymälä. Vuonna 1981 alus siirtyi Scandinavian Ferry Linesille. Vuodenvaihteessa 1984–1985 alus oli Helsingørin telakalla muutostöiden kohteena. Alus siirtyi SweFerry AB:lle 1991. Toukokuussa 1992 alus myytiin Fred Olsenin varustamon käyttöön Las Palmasiin Espanjaan. Viimeinen liikennöintipäivä Juutinraumassa oli 15. toukokuuta. Se siirtyi Svendborgsin telakalle Tanskaan ja nimettiin uudestaan. Kesällä 1992 alus aloitti liikennöinnin välillä Corralejo (Fuerteventura) – Playa Blanca (Lanzarote). Vuonna 2003 nimeksi annettiin Tarrafal. Seuraavana vuonna se aloitti liikenteen Las Palmasista Kap Verdelle.


title: Toinen Saksan–Tanskan sota

text: Toinen Saksan–Tanskan sota käytiin vuonna 1864. Sota alkoi saksalaisvaltioiden hyökkäyksellä Tanskaa vastaan. Taustalla oli pitkään jatkunut rajakiista Schleswig-Holsteinin alueesta. Sota päättyi saksalaisten voittoon kestettyään noin viisi kuukautta. Tanska joutui luovuttamaan Preussille ja Itävallalle Schleswig-Holsteinin. Preussi valtasi koko alueen Itävallalta vain kahta vuotta myöhemmin vuonna 1866, ja Schleswig-Holsteinista tuli osa Saksan keisarikuntaa.


title: Toinen Saksan–Tanskan sota

text: Tanska joutui sodassa taipumaan vihollisen ylivoiman edessä. Se sai osakseen ulkomaista sympatiaa, mutta vain vähän oikeaa apua. Ruotsi julistautui neutraaliksi, vaikkakin Ruotsista tuli vapaaehtoisia Tanskan avuksi.


title: Toinen Saksan–Tanskan sota

text: Sodassa tapahtunut tanskalaisten perääntyminen Schleswigissä sijaitsevalta Dannevirken linnoitukselta aiheutti tanskalaisten keskuudessa suurta paheksuntaa. Kyseessä oli symbolinen tappio, sillä isänmaalliset tanskalaiset pitivät Dannevirken linnoitusta voittamattomana ja sen varusteluun oli käytetty runsaasti varoja. Todellisuudessa linnoitus oli sodan aikana keskeneräinen, vähäisesti miehitetty ja osa sen rakenteista oli jäänyt veden valtaan tai jäätynyt. Tanskan armeija siirtyi pohjoisemmaksi, Flensburgin lähellä sijaitsevaan ja helposti puolustettavaan Dybbølin () linnoitukseen, jonka sitkeä vastarinta nostatti tanskalaisten kansallistunnetta. Urheasta puolustautumisesta huolimatta Saksa voitti sodan.


title: Toinen Saksan–Tanskan sota

text: Schleswig-Holsteinin mukana Saksan keisarikunnan alaisuuteen siirtyi huomattava määrä tanskalaista väestöä. Osa Schleswig-Holsteinista palautui Tanskalle vuonna 1920 kansanäänestyksen perusteella ja Kansainliiton välityksellä.


title: Kapteeni Sharpe

text: Kapteeni Sharpe () on Bernard Cornwellin historiallinen romaani, ainoa suomennettu osa itsenäisistä teoksista koostuvaa Sharpe-sarjaa. Sen suomensi 1985 Ano Niroma ja kustansi WSOY.


title: Kapteeni Sharpe

text: Romaanin päähenkilö Richard Sharpe on Etelä-Essexin kevyen komppanian joukoissa taisteleva sotilas ja näkyvin hahmo koko sekalaisessa Ison-Britannian armeijassa, joka Wellingtonin johdolla on komennettu taisteluun ranskalaisia vastaan Napoleonin mannermaan sodassa. Teos kuvaa Ciudad Rodrigon ja Badajozin puolustuslinnakkeiden taistelua vuonna 1812. Juoneen liittyy myös espanjalaistyttö Teresa, johon Sharpe on rakastunut.


title: Kapteeni Sharpe

text: Kirjailija sanoo erään suomennoksen liitteessä (Kirjavalio), että hän halusi tehdä maavoimien sotilaasta Napoleonin sodissa kirjasarjan, joka vetäisi vertoja Hornblower-sarjalle. Cornwell sanoo samassa yhteydessä pitävänsä Wellingtonia suurimpana koskaan eläneenä kenraalina.


title: Stadttempel

text: Stadttempel on synagoga Itävallan pääkaupungissa Wienissä. Se on Wienin pääsynagoga ja sijaitsee 1. kaupunginosassa eli Innere Stadtissa. Se tunnetaan myös nimellä "Seitenstettentempel" osoitteensa, Seitenstettengasse 4, mukaan.


title: Stadttempel

text:
Synagoga rakennettiin vuosina 1825–1826 uusklassiseen tyyliin wieniläisen arkkitehdin Joseph Kornhäuselin piirustusten pohjalta. Sen sisätilat tuhottiin natsien toimesta kristalliyönä vuonna 1938, mutta useiden muiden wieniläisten synagogien tapaan sitä ei kuitenkaan poltettu. Vuonna 1963 synagoga avattiin uudelleen entisöintitöiden jälkeen.
29. elokuuta vuonna 1981 kaksi arabi terroristia avasi tulen Stadttempelissä he olivat varustettuina käsikranaattein ja pistoolina. Kaksi ihmistä kuoli ja parikymmentä loukkaantui. Terroristit pidätettiin heti. He sanoivat kuuluvansa PLO:hon vaikka järjestö tuomitsi iskun.


title: Worms (vuoden 2007 videopeli)

text: Worms (tunnettiin aiemmin nimellä Worms HD) on jatkoa Worms-pelisarjalle. Peli julkaistiin Xbox Live Arcade -pelipalvelussa, myöhemmin myös PlayStation Network -palveluun ja iPhone OS:lle . Peliä pidetään päivitettynä versiona alkuperäisestä Worms-pelistä.


title: Moshe Kahlon

text: Moshe Kahlon (, s. 19. marraskuuta 1960) on israelilainen lakimies ja Likud-puoluetta edustava poliitikko. Hän oli knessetin varapuhemies 2003–2006.


title: Moshe Kahlon

text: Vuosina 1996–1999 Kahlon oli puolustuministerin edustaja Haifassa ja Pohjoisella hallintoalueella ja vuosina 2000–2002 osastonjohtajana sisäisen turvallisuuden ministeriössä. Hänet valittiin knessetiin ensimmäisen kerran vuonna 2003.


title: Jäämeren rata

text: Jäämeren rata voi viitata seuraaviin rautateihin tai rautatiehankkeisiin:


title: Euroopan Grand Prix 2003

text: Euroopan Grand Prix 2003 oli Formula 1 -sarjan osakilpailu, joka ajettiin 29. kesäkuuta 2003 Nürburgringilla Saksassa. Kilpailu oli riemuvoitto Williamsille, jonka kuljettajista Ralf Schumacher voitti kilpailun ja Juan Pablo Montoya oli toinen.


title: Honor Blackman

text: Honor Blackman (s. 22. elokuuta 1925) on englantilainen näyttelijä. Hänet tunnetaan muun muassa rooleistaan Cathy Galena TV-sarjassa "Herrasmiesagentti", Pussy Galorena James Bond -elokuvassa "007 ja Kultasormi" (1964), Julia Daggettina elokuvassa "Shalako" ja Herana elokuvassa "Taistelu kultaisesta taljasta".


title: Honor Blackman

text: Blackman oli vanhin (39 vuotta) Bond-tytön näyttelijä vuoteen 2015 asti, jolloin 50-vuotias Monica Bellucci rikkoi kyseisen ennätyksen elokuvassa "007 Spectre".


title: Honor Blackman

text: Blackmanin yhdessä Herramiesagentti-sarjan vastanäyttelijän Patrick Macneen kanssa vuonna 1964 levyttämä kappale "Kinky Boots" oli yllätyshitti vuonna 1990. Toimittaja Simon Mayo soitti sitä usein BBC Radio 1:n aamuohjelmassa ja se nousi brittilistalla viidenneksi. 007 ja Kultasormi -elokuvan jälkeen Blackman levytti albumin nimeltä "Everything I've Got".


title: Aavikkopöllö

text: Aavikkopöllö ("Strix butleri") on keskikokoinen aavikoilla elävä pöllö. Lajin nimesi Allan Octavian Hume Edward Arthur Butlerin kunniaksi 1878.


title: Aavikkopöllö

text: Linnun pituus on 37–38 cm, siipien kärkiväli 95–98 cm ja paino 200–230 g. Kooltaan se on pienen lehtopöllön luokkaa. Muistuttaa suuresti lehtopöllöä, jonka lähisukulainen se on. Naama on vaaleampi ja silmän iiris on kellanoranssi, kun se lehtopöllöllä on musta. Sukupuolet ovat samannäköisiä. Höyhenpuku on samanvärinen kautta vuoden. Soidinhuuto muistuttaa turkinkyyhkyn huhuilua.


title: Aavikkopöllö

text: Aavikkopöllö elää Arabian niemimaalla, Israelissa, Siinain niemimaalla, Koillis-Egyptissä ja mahdollisesti Syyriassa. Esiintyminen on hyvin laikuttaista. Lajin kanta on elinvoimainen. Se on paikkalintu ainakin Israelissa ja Saudi-Arabiassa.


title: Aavikkopöllö

text: Yleensä lajin tapaa puuttomilla, kivisillä aavikoilla ja vuorenrinteillä. Viihtyy myös palmukeitailla ja sadevesialtaiden luona.


title: Aavikkopöllö

text: Pesiminen tunnetaan huonosti. Pesä on löydetty vanhasta vesisäiliöstä. Kerran on todettu pesässä 5 munaa, joita haudottiin 35 päivää. Poikaset ovat lentokykyisiä noin 5 viikon ikäisinä.


title: Aavikkopöllö

text: Pikkunisäkkäät, linnut, matelijat ja niveljalkaiset.


title: Toima

text: Toima (, , ) on Volgan vesistöön kuuluvan Kaman sivujoki Udmurtiassa ja Tatarstanissa Venäjällä. Sen pituus on 121 kilometriä ja valuma-alueen laajuus 1450 neliökilometriä. Keskimääräinen virtaama Gusevkan kylän luona on 6,3 kuutiometriä sekunnissa.


title: Toima

text: Joen varrella sijaitsevat Jelabugan ja Mendelejevskin kaupungit sekä Alnašin piirikeskus. Sitä käytetään vesilähteenä, virkistyskalastukseen ja retkeilyyn.


title: M/S Avataq

text: M/S Avataq () on Inukshuk Inc:in omistukseen rekisteröity monikäyttöinen rahtilaiva. Nykyään aluksella liikennöi alankomaalainen Spliethoff-varustamokonserni. Laiva on rakennettu vuonna 1989 Miho Zosensho K.K. -nimisellä telakalla, Shimizussa, Japanissa. Kuollutta painoa "Avataqilla" on 9 653 tonnia. Alus on rekisteröity Kanadan lipun alle.


title: M/S Avataq

text: Avataqin sisaraluksia ovat M/S Corn Lily, M/S Margarita, M/S Vinashin Express 1, M/S Vinashin Express 2, M/S Corn Tulip, M/S Corn Rose, M/S MSC Anna, M/S MSC Isabelle, M/S Onego Voyager, M/S Parkgracht, M/S Pietersgracht, M/S Poolgracht, M/S Romny, M/S SCM Tepuy II, M/S Skalva, M/S Corn Crest, M/S Illawarra Chief, M/S Jaco Carrier, M/S Kapitan Grishin, M/S Kochnev, M/S Aleksandrov, M/S Socol 1, M/S Socol 7, M/S Socol-3, M/S Sofrana Kermadec, M/S Tauranga Chief ja M/S Umiavut.


title: Ludvig I (Baijeri)

text: Ludvig I (25. elokuuta 1786 – 29. helmikuuta 1868) oli Baijerin kuningas vuosina 1825–1848. Hän oli Baijerin ensimmäisen kuninkaan Maksimilian I Joosefin poika.


title: Ludvig I (Baijeri)

text: Kruununprinssi Ludvig meni naimisiin Saksi-Hildburghausenin Theresen kanssa vuonna 1810. Heidän häävastaanottonsa oli ensimmäinen Oktoberfest. He saivat yhdeksän lasta.


title: Ludvig I (Baijeri)

text: Ludvig I aloitti hallituskautensa vuonna 1825 vapaamielisten aatteiden kannattajana, mutta muutti politiikkaansa taantumuksellisemmaksi 1830-luvun lopulla. Hän tuli tunnetuksi innokkaana taiteen harrastajana. Oli paljolti hänen ansiotaan, että Baijerin pääkaupungista Münchenistä kehittyi merkittävä kulttuurikaupunki. Hän rakennutti Müncheniin muun muassa kuvanveistotaiteen museon Glyptoteekin ja maalaustaiteen museon Pinakoteekin.


title: Ludvig I (Baijeri)

text: Ludvig tuki kreikkalaisia näiden taistellessa Turkin miehitysvaltaa vastaan Kreikan vapaussodassa. Hänen toiseksi vanhimmasta pojastaan Otosta tehtiin vuonna 1832 Kreikan kuningas, mutta isänsä tavoin hänkin joutui lopulta luopumaan kruunusta, tosin vasta vuonna 1862.


title: Ludvig I (Baijeri)

text: Ludvigin taipumus kauneuden palvontaan ei rajoittunut vain taide-esineisiin, vaan hän tuli tunnetuksi myös naiskauneuden palvojana. 1840-luvulla hänen suhteensa bolerotanssija Señora Maria de los Dolores Porris y Monteziin eli lyhyemmin Lola Monteziin herätti laajalti paheksuntaa. Oli julkinen salaisuus, ettei Montez ollut kotoisin Andalusiasta, kuten Ludvig uskoi, vaan irlantilainen Elizabeth Rosanna Gilbert.


title: Ludvig I (Baijeri)

text: Montez tapasi kuninkaan audienssissa lokakuussa 1846 ja ryhtyi pian hänen rakastajattarekseen. Suhde herätti julkista vihastusta, ja Montezia pidettiin vakavana uhkana Baijerin kuningaskunnan monarkialle. Maaliskuussa 1848 karnevaaliaikaan keskiluokka ryhtyi suhteesta suuttuneena kapinaan, joka sammutettiin nopeasti, mutta 20. maaliskuuta Ludvig I luopui vallasta poikansa Maksimilianin hyväksi.


title: Ludvig I (Baijeri)

text: Toinen syy vallasta luopumiseen oli Ludvigin taantumuksellinen politiikka, joka heikensi hänen kansansuosiotaan ja teki hänestä ”Euroopan hulluna vuotena” 1848 vapaamielisten voimien vihan kohteen.


title: Ludvig I (Baijeri)

text: Vallasta luopumisen jälkeen Ludvig jatkoi taiteiden tukemista. Hän kuoli Nizzassa 81 vuoden ikäisenä.


title: Ammunta kesäolympialaisissa 1988

text: Soulin kesäolympialaisissa 1988 ammunnassa kilpailtiin seitsemässä miesten lajissa, neljässä naisten lajissa ja kahdessa avoimessa lajissa.


title: Lárisa

text: Lárisa (; myös "Larissa") on Kreikan kaupunki ja samanniminen kunta (Δήμος Λαρισαίων, "Dímos Larisaíon"), joka sijaitsee Lárisan alueyksikössä Thessalian alueella. Kaupunki on Thessalian pääkaupunki sekä alueyksikkönsä hallinnollinen keskus. Koko kunnan pinta-ala on 335,1 neliökilometriä ja väkiluku 162 591. Varsinaisen Lárisan kaupungin väkiluku on 144 651 (vuonna 2011).


title: Lárisa

text: Lárisa on Kreikan viidenneksi suurin kaupunki. Se on Kreikan tärkeimpiä maatalouden keskuksia ja kansallinen liikenteen solmukohta, jonka rautatieverkko yhdistää Vóloksen satamaan sekä Thessalonikiiin että Ateenaan. Lárisan suuralueen, johon lasketaan kuuluvaksi myös Níkaia, Giánnouli sekä muita pienempiä ympäristökuntia, väkiluku lähenee 250 000 henkeä.


title: Lárisa

text: Nimi Larissa on saanut alkunsa joko kreikkalaisen mytologian nymfi Larissan mukaan, tai vaihtoehtoisesti se juontaa juurensa kreikankielisestä sanasta "Iarissa", joka tarkoittaa tukikohtaa. Länsimaisen lääketieteen isän Hippokrateen ja kuuluisan filosofin Gorgiaan on arveltu kuolleen Larissassa.


title: Lárisa

text: Nykyinen Lárisan kunta muodostui, kun Lárisa, Giánnouli ja Koiláda yhdistyivät vuoden 2011 alussa Kallikrates-suunnitelman mukaisesti.


title: Lárisa

text: Vuoden 2011 kuntauudistuksesta lähtien Lárisan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Anthony Tyler Quinn

text: Anthony Tyler Quinn (s. 25. heinäkuuta 1962 New London, Connecticut) on yhdysvaltalainen näyttelijä. Hänet tunnetaan parhaiten Jonathan Turner roolista televisiosarjassa "Isojen poikien leikit".


title: Mombasa (kappale)

text: ”Mombasa” on suomennosversio italialaisen muusikon Fabio Frizzin säveltämästä kappaleesta ”Ibo lele”. Sanoituksen on tehnyt Jyrki Lindström. Kappaleen tunnetuin esittäjä on Taiska, jonka versio levytettiin vuonna 1975.


title: Mombasa (kappale)

text: Kappaleesta coverversion on tehnyt muun muassa Movetron. Kappale oli myös "Menolippu Mombasaan" -elokuvan tunnusmusiikki, jonka esitti metalliyhtye Denigrate.


title: Mombasa (kappale)

text: Ilta-Sanomien lukijat valitsivat ”Mombasan” ”kaikkien aikojen matkabiisiksi” vuonna 2011.


title: Mombasa (kappale)

text: Vuonna 2002 goottimetalli -yhtye Denigrate julkaisi kappaleesta singlen, joka ylsi Suomen virallisen listan kolmannelle sijalle.


title: Yaşar Kemal

text: Yaşar Kemal (oik. "Kemal Sadık Gökçeli"; 6. lokakuuta 1922 tai 1923 Hemite, Osmanien valtakunta – 28. helmikuuta 2015 Istanbul, Turkki) oli kurdisyntyperää oleva kirjailija, jota on luonnehdittu nykyajan parhaaksi turkkilaiskirjailijaksi. Hänen ensimmäinen teoksensa ilmestyi vuonna 1943. Kansainvälistä huomiota hän herätti julkaistuaan vuonna 1955 kirjansa "Haukkani Memed".


title: Yaşar Kemal

text: Kemal kirjoitti yli 20 romaania. Hän sai uransa aikana teoksistaan 38 palkintoa 12 eri maasta. Hän oli useita kertoja epävirallisilla listoilla ehdolla Nobelin kirjallisuuspalkinnon saajaksi, mutta hänen nimensä katosi listoilta sen jälkeen kun palkinnon sai Orhan Pamuk 2006.


title: Yaşar Kemal

text: Kemalin teokset sijoittuvat hänen kotiseudulleen Anatolian eteläosaan, joka tunnettiin aikoinaan nimellä Kilikia. Hänen tuotantonsa liittyy läheisesti kurdien kansanperinteeseen. Hän kirjoitti usein elämästä maaseudun kylissä ja oli huono-osaisten äänekäs puolestapuhuja.


title: Yaşar Kemal

text: Kemal syntyi turkinkurdilaiseen perheeseen, mutta syntymävuosi on epävarma, sillä seudulla ei ollut väestökirjanpitoa. Syntymäpäivä sen sijaan on tiedossa.


title: Yaşar Kemal

text: Kemal ajoi kurdien oikeuksia ja arvosteli kärkkäästi maansa vallanpitäjiä, mikä ajoi hänet usein vaikeuksiin. Hän oli nuorena vankilassa kommunistisen propagandan levittämisestä. Hän liittyi Turkin työväenpuolueeseen 1962, mutta erosi 1968, kun Neuvostoliitto hyökkäsi Tšekkoslovakiaan. Vuonna 1996 hän arvosteli saksalaisissa ja englantilaisissa lehdissä kurdeihin Turkissa kohdistuneesta vainosta, ja hän sai vuoden ja kahdeksan kuukauden ehdollisen vankeustuomion ”vihan lietsomisesta” ja separatistisen propagandan levittämisestä.


title: Der Tagesspiegel

text: Der Tagesspiegel (; motto: ”rerum cognoscere causas” eli ”tietää asioiden syyt”) on päivittäin ilmestyvä saksalainen sanomalehti. Lehti on poliittiselta linjaltaan vasemmistoliberaali, talouspoliittiselta linjaltaan se edustaa lähinnä markkinaliberalismia. Lehti on perustettu 27. syyskuuta 1945. Sen toimitus on Berliinissä, lähellä Berliinin muurin entistä sijaintipaikkaa. Vuonna 2006 lehden levikki oli 135 000.


title: Der Tagesspiegel

text: Der Tagesspiegel yhdistetään edelleen erityisesti kaupungin länsiosaan, sillä Berliinin saarto lopetti sen levittämisen Itä-Berliinissä ja Brandenburgissa 1948.


title: Der Tagesspiegel

text: Uuden ulkoasun myötä lehti sai 2000-luvun alkuvuosina lisää väriä ja selkeämmän tekstityypin. Vuonna 2005 Society for News Design -järjestö palkitsi lehden ulkoasultaan maailman parhaana sanomalehtenä. Lehden omistaa Verlag der Tagesspiegel GmbH, joka kuuluu Georg von Holtzbrinck -ryhmittymään.


title: Live at the Olympia ’96

text: Live at the Olympia ’96 on Deep Purplen livealbumi, joka on nauhoitettu Pariisin Olympia-teatterissa 17. kesäkuuta 1996. Yhtye kokeili myös uusia tuulia torvisektion ryydittäessä joitain kappaleita.


title: Chanson de geste

text: Chanson de geste (”laulu uroteoista”) on nimitys, jolla kutsutaan keskiaikaisia ranskalaisia eeppisiä sankarirunoelmia. Chanson de gesten kukoistuskausi oli 1100–1250-luvulla, miltä ajalta on peräisin sankarirunoelmista kuuluisin, Rolandin laulu.


title: Chanson de geste

text:
Keskeisiä aiheita olivat aateliskapinat ja saraseeneja vastaan käydyt taistelut. Kuvatut tapahtumat ovat 700–900-luvuilta, mutta itse runoelmat ovat syntyneet vasta parisataa vuotta myöhemmin. Alun perin chanson de geste -runot oli tarkoitettu laulettaviksi säestyksen kera, ja jonglöörit ja minstrelit esittivät niitä markkinaväelle ja pyhiinvaeltajille.
Chanson de geste -runojen aiheet sijoittuivat yleensä Kaarle Suuren ja hänen seuraajiensa valtakaudelle. Niiden ydinaineksena ovat todelliset historialliset tapahtumat, joiden ympärille on kehitelty legendojen kudelma. On epäselvää, perustuvatko ne pitkään suulliseen perinteeseen vai ovatko ne myöhempien aikojen ammattimaisten runoilijoiden sepittämiä. Joihinkin harvoihin runoihin on merkitty tekijä, mutta suurimpaan osaan ei.


title: Chanson de geste

text: Chansons de geste -runot koostuvat 10 tai 12 tavusta, jotka on ryhmitelty säkeistöiksi assonanssin tai loppusoinnun mukaan. Runoelmien pituus vaihtelee 1 500 rivistä aina 18 000 riviin. Runojen fiktiivinen tausta on kristityn Ranskan taistelu polyteistista tai epäjumalankuvia palvovaa "islaminuskoista" vihollista vastaan. Kaarle Suuri kuvataan kristinuskon esitaistelijana. Hänen hoviinsa kuuluu 12 ylhäistä ylimystä, joihin lukeutuvat muun muassa Roland, Oliver (Olivier), Ogier eli Holger Danske ja arkkipiispa Turpin.


title: Chanson de geste

text: Vähitellen Chanson de geste -runoista tuli vakiintunut kirjallisuuden laji, joka oli tarkoitettu luettavaksi ja lausuttavaksi. Runoelmien taustalla olivat usein tunnetuista henkilöistä tai tapahtumista kertovat legendat. Chanson de geste -runot jaetaan kolmeen alaryhmään: Geste du roi, Geste de Monglane ja Geste de Doon de Mayence.


title: Chanson de geste

text: Geste du roi -runot kuvaavat Kaarle Suuren vaiheita, ja saraseeneja vastaan käydystä sodasta kertova Rolandin laulu kuuluu juuri tähän ryhmään. Toinen tunnettu Geste du roi -runoelma "Chanson des Saisnes" kertoo Kaarle Suuren ja saksien johtajan Widukindin välisestä kamppailusta.


title: Chanson de geste

text: Geste de Monglane -runojen aiheena on vasallin uskollisuus, ja Geste de Doon de Mayence -runoelmissa puolestaan vasallin kapina kuningasta vastaan. Chanson de geste sulautui 1300-luvulla ritariromaaneihin.


title: Chanson de geste

text: Chanson de geste -runot levisivät ympäri koko Euroopan. Ne vaikuttivat voimakkaasti Espanjan sankarirunouteen, varsinkin 1100-luvulla syntyneeseen Espanjan kansalliseepokseen, Cantar de Mio Cid -runoelmaan. Italiassa tarut Orlandosta ja Rinaldosta (Roland ja Oliver) tulivat erittäin suosituiksi, ja ne muodostivat myöhemmin perustan renessanssin eepoksille Orlando innamorato ja Orlando furioso. Saksalaisen runoilijan Wolfram von Eschenbachin eepos Willehalm puolestaan pohjautui Vilhelm Oranialaisen elämään. Chanson de geste -runot kirjattiin myös proosamuodossa islantilaiseen Karlamagnús saagaan.


title: Total Abandon: Australia ’99

text: Total Abandon: Australia ’99 on Deep Purplen Australian Melbournessa 20. huhtikuuta 1999 nauhoitettu livealbumi. Myös samanniminen DVD on julkaistu.


title: Total Abandon: Australia ’99

text: Melbourne Park, Melbourne, Australia 20.4.1999A Band Downunder -bonusmateriaali


title: Suomen iskelmäkuningas 1952, 1953, 1954

text: Suomen iskelmäkuningas 1952, 1953, 1954 on Kalevi Taurun kokoelmalevy, jota on tehty vain 300 kpl. Levylle on liitetty vuonna 1998 äänitetty kappale "Ko elämä ol oikiaa"


title: Suomen iskelmäkuningas 1952, 1953, 1954

text: Levyltä puuttuu kolme Taurun laulamaa kappaletta, "Kun", "Tyttö ja kreivi" ja "Kynttilöiden syttyessä", koska niitä ei löydetty arkistoista.


title: Warren Zevon

text: Warren William Zevon (24. tammikuuta 1947 Chicago, Illinois, Yhdysvallat – 7. syyskuuta 2003 Los Angeles, Kalifornia, Yhdysvallat) oli yhdysvaltalainen laulaja ja lauluntekijä. Hänet tunnettiin erityisesti laulunsanoituksistaan, jotka olivat toisaalta humoristisia mutta myös pessimistisiä ja jotka käsittelivät usein amerikkalaista elämäntapaa ja politiikkaa kiinnostavalla tavalla.


title: Warren Zevon

text: Zevon syntyi Chicagossa, hänen isänsä oli peluri ja äitinsä mormoni.


title: Warren Zevon

text: Zevon työskenteli kymmenen vuotta musiikin parissa studiomuusikkona ja lauluntekijänä ennen kuin julkaisi soololevynsä "Warren Zevon" vuonna 1976. Se ei ollut hänen varsinainen ensilevynsä mutta se oli ensimmäinen jossa hänen lahjansa näkyivät.


title: Warren Zevon

text: 1970-luvun lopussa ja 1980-luvun alussa Zevon sai jonkun verran menestystä, mutta alkoholiongelmien takia levy-yhtiö hylkäsi hänet. 1990-luvulla Zevonia auttoi David Letterman, joka piti hänen musiikistaan ja toi häntä esille ohjelmassaan. Vuonna 2002 Zevon kuuli sairastavansa syöpää, mutta ehti vielä tehdä jäähyväislevyn ja nähdä lastenlastensa syntyvän ennen kuolemaansa syyskuussa 2003.


title: Säihkysinisieppo

text: Säihkysinisieppo ("Cyornis ruckii") eli aikaisemmalta nimeltään malesiansinisieppo on sieppojen heimoon kuuluva varpuslintu, joka tunnetaan erittäin huonosti. Koko laji tunnetaan vain kahden sumatralaisen näytteen perusteella. Nämä ovat vuosilta 1917 ja 1918 Medanin lähistöltä hollantilaisen keräilijän August van Heijstin keräämiä, ja laji onkin määritelty äärimmäisen uhanalaiseksi. Laji ei kuitenkaan liene kuollut sukupuuttoon, sillä aiemmin löydetyt yksilöt olivat talousmetsästä, joten laji luultavasti sietää jonkin verran asuinalueensa huononemista


title: Säihkysinisieppo

text: Lajin tavoista ei tiedetä käytännössä mitään. Linnun pituus on noin 17 cm. Ulkonäön perusteella malesiansinisiepon lähin sukulainen on bambusinisieppo ("Cyornis hainanus"). Lajien samankaltaisuuden takia on myös epäilty, että löydetyt säihkysinisiepot kuuluisivat vielä tuntemattomaan bambusinisieppopopulaatioon. Näytteet olisivat Kiinasta talveksi Indonesiaan muuttaneita yksilöitä.


title: Säihkysinisieppo

text: Laji on nimetty M. Rückin mukaan, joka keräsi Malakasta 2 epävarmana pidettyä säihkysinisieppoa.


title: Anchorage Daily News

text: Anchorage Daily News on päivittäin ilmestyvä yhdysvaltalainen sanomalehti, jonka kotipaikka on Alaskassa sijaitseva Anchorage. Lehden arkilevikki on 71 711 ja sunnuntailevikki 89 423, mikä tekee siitä Alaskan selkeästi luetuimman sanomalehden. "Anchorage Daily Newsin" päätoimittaja on Pat Dougherty (2007).


title: Anchorage Daily News

text: Lehdellä on 425 päätoimista työntekijää Anchoragen päämajassa sekä Matanuska-Susitna Valleyn, Kenain niemimaan, Juneaun ja Washington, D.C.:n toimistoissa.


title: Anchorage Daily News

text: "Anchorage Daily News" perustettiin "Anchorage News" -nimisenä, viikoittain ilmestyvänä julkaisuna 13. tammikuuta 1946. Sen perustaja ja ensimmäinen julkaisija oli Norman C. Brown. Lehti alkoi ilmestyä joka päivä iltapäivisin toukokuussa 1948. Sunnuntaisin sitä alettiin tosin julkaista vasta 13. kesäkuuta 1965, mitä ennen "Anchorage Daily Newsistä" oli tullut aamulehti 13. huhtikuuta 1964.


title: Anchorage Daily News

text: Lehti on voittanut kahdesti Pulitzer-palkinnon julkisen palvelun kategoriassa vuosina 1976 ja 1989. Mikään muu alaskalainen sanomalehti ei ole voittanut Pulitzeria. Vuoden 1976 palkinto tuli sarjasta ”Empire – The Alaska Teamsters Story”, joka paljasti Teamsters-ammattiyhdistyksen vaikutusvallan osavaltion talouteen ja politiikkaan. "Anchorage Daily News" oli tuolloin kaikkien aikojen pienin julkisen palvelun Pulitzerin voittanut sanomalehti. Toinen palkittu artikkelisarja oli ”A People in Peril”, joka dokumentoi Alaskan alkuasukkaiden laajaa alkoholismia, synkkiä itsemurhatilastoja ja epätoivoa.


title: Anchorage Daily News

text: The McClatchy Company on omistanut "Anchorage Daily Newsin" vuodesta 1979. Se osti silloin määräenemmistön osakekannasta Kay Fanningilta, joka oli ollut lehden päätoimittaja ja julkaisija aviomiehensä Larry Fanningin 1971 tapahtuneesta kuolemasta lähtien. Kay Fanning jatkoi lehden johdossa vuoteen 1983 saakka.


title: Anchorage Daily News

text: "Anchorage Daily News" oli ensimmäinen niistä kahdesta sanomalehdestä, jotka tuolloin 122-vuotias kalifornialainen McClatchy Company osti kotiosavaltionsa ulkopuolelta. Toinen oli "Tri-City Herald". Sittemmin McClatchystä on kasvanut valtakunnallinen sanomalehtiyhtiö.


title: Tiedonantaja (täsmennyssivu)

text: Tiedonantaja voi tarkoittaa ainakin seuraavia:


title: Aimo Haapanen

text: Aimo Haapanen (8. joulukuuta 1928 Turku – 22. tammikuuta 1988 Helsinki) oli suomalainen poliitikko. Hän toimi vuodesta 1956 alkaen Suomen Kansan Demokraattisen Liiton järjestö-, tiedotus-, poliittisena- ja pääsihteerinä. Haapanen siirtyi Yleisradion talousjohtajaksi Mauno Tammisen kuoltua 1977. Organisaatiouudistuksen jälkeen hän oli vuodesta 1985 alkaen Ylen talous- ja hallintojohtaja.


title: Aimo Haapanen

text: SKDL:n pääsihteerinä vuosina 1967–1977 toiminut Haapanen oli Suomen Kommunistisen Puolueen jäsen, mutta hän vaikutti lähinnä SKDL:n piirissä. Haapanen pyrki välttelemään kommunistien sisäistä riitelyä ja hän puolusti siten SKDL:n itsenäistä roolia. Hän oli vuosina 1961–1967 Yleisradion suomenkielisen ohjelmaneuvoston ja vuosina 1967–1977 hallintoneuvoston jäsen. Hän kuului vuosina 1970–1971 vaali- ja puoluelainsäädännön tarkistamiskomiteaan.


title: Aimo Haapanen

text: Haapanen opiskeli Moskovassa puoluekurssilla vuonna 1954.


title: Idman (suku)

text:
Idman on suomalainen pappissuku, jonka nuoremmat jäsenet ovat tulleet tunnetuksi talouselämän vaikuttajina. Suvun yksi haara on aateloitu nimellä Idestam ja introdusoitu Suomen Ritarihuoneeseen aatelisena sukuna numero 164.
Suvun vanhimmat jäsenet toimivat useiden sukupolvien ajan kirkkoherroina Huittisissa. Perinteisten sivistysammattien rinnalla useampi suvun ylioppilas on valinnut ammatikseen merenkulun. Suku on omistanut Messukylässä (nykyään Tampereella) Hatanpään kartanon, ja vaikuttanut erityisesti Tampereen alueen teollisuuden kehitykseen. Suvun maine kuitenkin tahriintui 1900-luvun alussa, suuressa Idmanin kavallusjutussa.Idmanin sukuun kuulunut Carl Johan Idman aateloitiin vuonna 1814 nimellä "Idestam". Idestam-suku on introdusoitu Suomen Ritarihuoneeseen aatelisena sukuna numero 164. Tämän aatelissuvun muita jäseniä ovat:


title: GloFish

text: GloFish on geenimuunneltujenn akvaariokalojen kauppanimi. Ensimmäiset GloFish-kalat, värilliset, fluoresoivat seeprakalat olivat ensimmäisiä geenimuunneltuja lemmikkejä. Niitä on geeniteknisesti muokattu siten, että ne tuottavat fluoresoivaa väriä. Kalat kehitettiin alkujaan tutkimuskäyttöön ja myöhemmin niitä on alettu myydä akvaariokaloiksi. GloFish-kaloja on saatavilla neljästä kalalajista, kuutta eri väriä.


title: GloFish

text: GloFish-kalat ovat suosittuja eritoten Yhdysvalloissa. EU:n alueella geenimuunneltujen eläinten myyminen ja hallussapito on kielletty.


title: GloFish

text: Seeprakala on suosittu akvaariokala, joka elää luonnonvaraisena Intian ja Bangladeshin joissa. Geeniteknisesti muokatut kalat kehitettiin alkujaan tutkimuskäyttöön. Tutkijoiden tavoitteena oli kehittää kala, joka voisi toimia saasteindikaattorina muuttumalla ympäristön mukana valikoivasti fluoresoivaksi. Kala hehkuisi väriä eritoten silloin kun vesistössä on korkeita raskasmetallipitoisuuksia.


title: GloFish

text: Seeprakalojen muuntelu aloitettiin Singaporen yliopistossa 1999. Kehittämisen aloitti yliopiston tutkija Zhiyuan Gong työtovereineen. Seeprakalojen genomiin istutettiin meduusasta otettu vihreää fluoresoivaa proteiinia tuottava GFP-geeni (). Onnistuneen geeniteknisen muokkauksen jälkeen kehitettiin punainen fluoresoiva seeprakala korallilajilta saadulla geenillä sekä keltainen seeprakala meduusalajin toisen geenin avulla.


title: GloFish

text: Fluoresoivasta väristä ei ole haittaa seeprakaloille. Kaupassa myytävät GloFish-kalat ovat tutkijoiden alkujaan kehittämien geenimuokattujen seeprakalojen luonnollisella tavalla syntyneitä jälkeläisiä. GloFish-kalat eivät poikkea tavanomaisista seeprakaloista muuten kuin värinsä vuoksi.


title: GloFish

text: Singaporen yliopisto teki 2003 sopimuksen kalojen maailmanlaajuisesta lisenssimarkkinoinnista GloFish–kauppanimellä. Keväällä 2003 Taiwanissa alettiin myydä ensimmäisenä geenimuunneltuja lemmikkejä ja myöhemmin saman vuoden joulukuussa Yhdysvalloissa.


title: GloFish

text: Yhdysvaltalainen Yorktown Technologies osti vuonna 2001 lisenssin Singaporen yliopistolta ja toi GloFish-kalat Yhdysvaltojen markkinoille. Kalojen suositushinta oli viisi dollaria, mikä oli selvästi enemmän kuin mitä normaaleista seeprakaloista maksettiin. Värikkäiden kalojen arveltiin kiinnostavan uusia asiakkaita, ei niinkään kokeneita akvaarioharrastajia. Osa kuluttajista oli pettyneitä, koska kalat eivät hohda pimeässä vaan vain silloin, kun niihin osuu ultraviolettivaloa. Vuonna 2017 niitä myytiin seitsemässätuhannessa vähittäismyyntipisteessä, ja markkinaosuudeksi arvioitiin 15 prosenttia. Toukokuussa 2017 Yorktown Technologies myi GloFish-brandin ja immateriaalioikeudet Spectrum Brands Holdings -yritykselle 50 miljoonalla dollarilla.


title: Abas (Lynkeuksen poika)

text: Abas () oli kreikkalaisessa mytologiassa Argoksen kuninkaan Lynkeuksen ja viimeisen danaidin Hypermnestran poika. Abaan nimi on johdettu seemiläisestä 'isää' tarkoittavasta sanasta, ja hänestä tuli Argoksen kahdestoista kuningas.


title: Abas (Lynkeuksen poika)

text: Vaimonsa Aglaian tai joidenkin lähteiden mukaan "Okaleian" kanssa Abas sai kaksoispojat Akrisioksen ja Proitoksen sekä tyttären Eidomeneen. Abaan kilpi, jonka hän oli saanut isältään, oli pyhitetty Heralle ja lumottu rauhoittamaan raivostuneet kansanjoukot. Troijan sodan aikana kilpi oli Aineiaan hallussa.


title: Abas (Lynkeuksen poika)

text: Abas oli menestyksekäs valloittaja. Hän perusti fokislaisen Abain kaupungin, joka oli tunnettu Apollonin temppelistä ja sen oraakkelista, sekä Argos Pelasgikonin Thessaliaan. Eusebios Kesarealaisen mukaan Argosta hallitsi Abaan jälkeen Proitos. Veljesten keskinäiset taistelut johtivat lopulta siihen, että Akrisos ajoi Proitoksen pois Argoksesta ja tämä pakeni Tirynsin kaupunkiin ja ryhtyi sen hallitsijaksi.


title: Hapag-Lloyd

text: Hapag-Lloyd AG on saksalainen rahtilaivavarustamo, joka on muodostettu vuonna 1970 yhdistämällä kaksi 1800-luvun puolivälissä perustettua varustamoa, Hapag AG ja Norddeutscher Lloyd AG (NDL). Yhtiö harjoitti aiemmin myös risteilyliikennettä, joka eriytettiin vuonna 1997 Hapag-Lloyd Kreuzfahrtschiff AG -nimiseen tytäryhtiöön.